Тошкент метрополитени: қулай, хавфсиз ва тезкор\nБугун пойтахтимизнинг қай бурчига қараманг, бунёдкорлик ишларига кўзингиз тушади. Жумладан, пойтахтимизнинг Юнусобод, Яшнобод ва Сирғали туманлари ҳудудида қурилаётган метро йўллари ҳам ҳеч кимни бефарқ қолдирмайди. Бу қурилишларни кўриб, ҳар қандай кишида келажакда бутун Тошкент шаҳрини метро йўллари қамраб олса керак, деган тасаввур пайдо бўлиши табиий. Албатта, бунинг сабаби бор. Метро жамоат транспорти орасида ўзининг қулай, хавфсиз ва тезкорлиги билан ажралиб туради.\nПойтахтимизда 1977 йилда барпо этилган илк метро йўналишининг узунлиги 12,2 километр бўлиб, тўққизта бекатдан иборат эди. Ҳозирги кунда эса унинг узунлиги 39 километрга, бекатлар сони 29 тага етди. Келажакда бу кўрсаткичлар бундан ҳам ошиши кутилмоқда.\nТошкент метросига мажозан «Пойтахтнинг ер ости мўъжизаси» дея таъриф берилади. Бу бежиз эмас. Ҳар бир бекати ўзига хос, чиройли ва қулай қилиб бунёд этилган мазкур метро қурилиши учун ҳазилакам маблағ сарфланмаган. Турган гапки, яқин йилларда ишга тушадиган ер устидаги метро ҳам аввалгиларидан чиройлироқ ва қулайроқ бўлади. У ер усти мўъжизасига айланади. Бунёд этилаётган ажойиб, замонавий, янги бекатлар келгусида нафақат юртдошларимиз, балки хориждан ташриф буюрган меҳмонларнинг ҳам эътирофига сазовор бўлиши шубҳасиз.\nЮқорида таъкидлаганимиздек, метро йўналишлари узунлиги ошиши, бекатлар сони кўпайиши баробарида, шунга мос равишда ундан фойдаланувчи йўловчилар оқими ҳам ортиши табиий ҳол. Бунда эса уларнинг хавфсизлигини таъминлаш, метрода турли кўнгилсиз ҳолатлар юз беришининг олдини олиш энг муҳим вазифалардан бири ҳисобланади. Айнан мана шу вазифа ИИВ Транспортда хавфсизликни таъминлаш бош бошқармаси Метрополитенда хавфсизликни таъминлаш бошқармаси ходимлари зиммасига юклатилган. Улар кўп йиллардан буён бу масъулиятли вазифани шараф билан уддалаб келишмоқда.\nҲозирги кунда метрополитен объектларини қўриқлаш учун 238 та пост ташкил этилиб, ҳар куни бошқарманинг 300 нафардан ортиқ ходими хизмат олиб бормоқда. Метрополитенда хавфсизликни таъминлаш бошқармаси томонидан хизмат кўрсатиш ҳудудларида жорий йилнинг ўтган 7 ойи давомида ҳуқуқбузарликлар профилактикаси, жиноятчиликка қарши курашиш юзасидан зарур профилактик тадбирлар амалга оширилиб, объектларда хавфсизлик тўлиқ таъминланди. Жамоат тартиби сақланиб, фавқулодда ҳолатлар ҳамда ўта оғир ва оғир турдаги жиноятлар содир этилишига йўл қўйилмади.\nБошқарма шахсий таркиби томонидан метрополитен объектларида жиноят ва ҳуқуқбузарликларнинг олдини олиш, унга йўл қўймаслик, содир этилганларини «иссиқ изида» фош этиш борасида бир қатор тадбирлар амалга ошириб келинмоқда. Бунинг натижасида 6 та жиноят фош этилиб, уларни содир этган шахслар ушланди ва қонуний чоралар кўрилди. Шунингдек, ўтказилган тадбирлар натижасида суд ва тергов органларидан қочиб юрган қидирувдаги етти нафар шахс ушланиб, ҳуқуқ-тартибот идораларига топширилди.\nМетрополитен хизматидан фойдаланувчи фуқаролар орасидан ноқонуний диний адабиётларни сақлаганлиги учун уч нафар шахс аниқланиб, йиғилган ҳужжатлар туман судларига тақдим этилди ва уларга нисбатан 2 миллион 230 минг сўм миқдорида жарима солинган.\nПойтахт кўркига айланган метро фақатгина йўловчи ташиш воситаси эмас, сайёҳлар учун экскурсиябоп маскан ҳам ҳисобланади. Шундай экан, бу ерда кўнгилни хира қиладиган турли нохуш вазиятларга ўрин қолмаслиги лозим. Бошқарма ходимлари бундай ҳолатларга вақтида чек қўйиб келишмоқда. Жорий йилнинг ўтган 7 ойи давомида метрополитен объектларида тиланчилик билан шуғулланган икки нафар, майда безорилик содир этган бир нафар, ички ишлар органлари ходимининг қонуний талабларига бўйсунмаганлиги учун икки нафар шахс аниқланиб, уларга нисбатан маъмурий чоралар кўрилди. Шахсини аниқлаш имконияти бўлмаган 51 нафари эса ички ишлар бўлимига топширилди.\nМаълумотларга кўра, жорий йилнинг биринчи ярмида метрополитен хизматидан 34 миллион нафардан ортиқ йўловчи фойдаланган. Шу вақтда уларнинг хавфсизлиги тўлиқ таъминланиб, фуқаролар билан боғлиқ бахтсиз ҳодисалар ҳамда фавқулодда ҳолатлар содир этилишига йўл қўйилмаган.\n– Биз учун йўловчиларнинг хавфсизлиги, уларнинг эсон-омон манзилига етиб олиши энг муҳим вазифадир, – дейди бошқарма бошлиғининг ўринбосари, полковник Бахтиёр Келдиёров – Лекин метро ходимлари томонидан ҳар бир бекатда тинимсиз огоҳлантирилишига қарамасдан, айрим йўловчилар юкларини унутиб қолдиришади, кўрганлари ҳам эътиборсиз бўлишади. Ҳамма салбий ҳолатлар эътиборсизликдан, ҳушёрликни йўқотишдан келиб чиқиши маълум. Ўтган даврда метро бекатлари ҳудуди, ер ости ўтиш йўлаклари ва электропоездларда фуқаролар томонидан 300 дан ортиқ буюм қолдириб кетилган. Ҳар бир ҳолат бўйича воқеа жойига Ўзбекистон Республикаси ИИВ Махсус операцияларни мувофиқлаштириш бошқармаси отряди ходимлари чиқарилиб, хавфсизлик чоралари кўрилди. Қолдириб кетилган буюмлар эгаларига топширилди.\nБошқарма шахсий таркиби томонидан метрополитен транспортидан фойдаланувчи 767 нафар фуқарога, шу жумладан, хориждан ташриф буюрган 21 та сайёҳлик гуруҳига, 305 нафар йўловчига ёрдам кўрсатилди, 302 нафар таълим муассасалари ўқувчилари билан профилактик тушунтириш ишлари олиб борилди.\nХодимларнинг жанговар ва жисмоний тайёргарлигини оширишда, уларни ҳар қандай вазиятга шай ҳолатга келтиришда тактик ўқув машғулотлари муҳим ўрин тутади. Шуни назарда тутган ҳолда, жорий йилнинг январь ойида «Беруний» бекатида, «Ўзбекистон» депосида, февраль ойида эса «Алишер Навоий», «Ғафур Ғулом» бекатларида шаҳар ёнғин хавфсизлиги бошқармаси, Фавқулодда вазиятлар вазирлиги ходимлари, метрополитен ишчи-хизматчилари ҳамкорлигида ёнғинларни бартараф этиш юзасидан тактик-амалий машғулотлар ўтказилди.\nШунингдек, 22–23 апрель кунлари «Олмазор» метро бекатида шартли равишда вагондан гаровга олинганларни озод қилиш бўйича, 30 май куни эса «Чилонзор» депосида ИИВ Махсус операцияларни мувофиқлаштириш бошқармаси отряди ҳамкорлигида портловчи моддаларни зарарсизлантириш бўйича амалий машғулотлар бўлиб ўтди.\nАйни пайтда хавфсизликни таъминлаш, турли салбий ҳолатларнинг олдини олиш мақсадида метрополитенда замонавий техника ва коммуникация воситаларидан кенг фойдаланилмоқда. 800 дан ортиқ видеокузатув камераси ёрдамида вазият назорат қилиниб, жиноятларнинг олди олиняпти. Синов тариқасида учта бекатда юздан таниб олиш қурилмаси ўрнатилиб, унинг имкониятлари ўрганилмоқда. Айнан мана шу қурилма ёрдамида бир қанча қидирувда юрган шахслар аниқланиб, қўлга олинганини таъкидлаш жоиз. Лекин соҳа мутахассисларининг билдиришича, қанчалик замонавий техникалардан унумли фойдаланилмасин, барибир инсон омилига, тажрибали ва жисмонан чиниққан ходимларга бўлган талаб сақланиб қолаверади. Ахир, видеокузатувда аниқланган жиноятчини ушлаш ёки эҳтиётсизлиги туфайли метро йўлига тушиб кетган йўловчини қутқариш ё тоби қочган кекса кишига зарур ёрдам кўрсатиш учун ходим ўша ерда бўлиши керак-ку.\nАлбатта, хизматнинг самарали бўлиши ходимларга яратилган шароитга ҳам боғлиқдир. Агар қулай шароит бўлмаса, ходимнинг хизматдан кўнгли қолади. Турли муаммолар, камчиликлар қуршовида ўз вазифасига виждонан ёндашмайди. Бу эса самарадорлик пасайишига олиб келади.\nМана, бир йилдан ортиқ вақт мобайнида метрополитенда хавфсизликни таъминлаш бошқармаси янги жойда фаолият кўрсатяпти. Бу ерда ходимлар учун ҳамма шароит босқичма-босқич яратилмоқда. Барча хоналар кенг ва ёруғ, замонавий қилиб таъмирланган. Маънавият ва маърифат хонаси, тренажёр зали, ётоқхона, машғуотлар хонасидан айни пайтда фойдаланилаётган бўлса, бир вақтнинг ўзида 150 кишига хизмат кўрсатадиган ошхона яқин кунларда ишга тушиши режалаштирилган. Келажакда шахсий таркибнинг жисмоний тайёргарлигини ошириш мақсадида катта спорт мажмуаси бунёд этилади. Бу ерда катта сув ҳавзаси, тренажёр зали, баскетбол ва футбол майдони, ювиниш хонаси бўлиши назарда тутилган.\n– Бошқарманинг аввалги биносида кўплаб муаммоларга дуч келардик. Хоналар зах, тор эди. Бугун эса яхши таъмирланган, барча қулайликларга эга бинода хизмат олиб боряпмиз. Шундай шароит яратиб берилгани учун раҳбариятга раҳмат, – дейди бошқармада узоқ йиллардан буён хизмат қилиб келаётган сержант Шарофиддин Мусаев.\nХулоса қилиб айтганда, бугун метро энг оммабоп ва хавфсиз жамоат транспортига айланган. Ишга, ўқишга ва эзгу мақсадлар томон ошиққан инсонлар бу транспорт воситаси орқали манзилларига ўз вақтида, бамойлихотир етиб бормоқда. Бу эса нафақат унинг қулайлиги, балки хавфсизлигидан ҳам далолатдир.


Германия Федератив Республикаси Етакчи экспертлар фондининг (SES) экспертлари ташрифи\nЖорий йилнинг 9 октябр куни “Ўзстандарт” агентлигида Германия Федератив Республикаси Етакчи экспертлар фондининг (SES) Ўзбекистондаги вакили Карина Айвазова ҳамда фонднинг қишлоқ хўжалиги йўналишидаги эксперти Фридрих Нотдурфт билан учрашув бўлиб ўтди.\nМаълумот учун: SES нафақахўр ёки ишдан бўш вақтларида ишлайдиган мутахассислар ва раҳбарлар учун Германиянинг етакчи кўнгиллилар ташкилоти. SES, 1983 йилдан буён бутун дунё, бўйлаб турли соҳаларда ва секторларда фаолият юритиб келмоқда. Бугунги кунда SES барча касб-ҳунар соҳаларида 12 000 ортиқ мутахассисларнинг билим ва тажрибасидан фойдаланмоқда. Шу кунга қадар SESнинг 40 000 зиёд ихтиёрий экспертлари 160 дан ортиқ мамлакатларда турли соҳаларда вазифаларини бажаришди. Ўзбекистонга ҳар йили мазкур дастур асосида 40-60 нафар етакчи экспертлар ташриф буюради.\nУчрашувда Ўзбекистонда етиштирилаётган қишлоқ хўжали махсулотларининг европа стандартлари талаблари асосида ишлаб чиқарилишини йўлга қўйиш масалалари атрофлича мухокама қилинди.\nЭслатиб ўтамиз, SES фонди эксперти Фридрих Нотдурфт томонидан жорий йилнинг 10-26 октябр кунлари Global GAP стандартлари бўйича “Ўзстандарт” агентлиги, Фермерлар уюшмаси ҳамда Қишлок хўжалиги вазирлиги ходимларига ўқув семинар ташкил етилмоқда.


Халқаро алоқалар-Ўзбекистон миллий университети\nИсроиллик конференция иштирокчилари Тошкентга етиб келди\nБугун куннинг иккинчи ярмида Мирзо Улуғбек номидаги Ўзбекистон Миллий университети ва Исроил Холон технологиялар институти ҳамкорлигида 2019 йил 13-17 май кунлари “STEMM”Scientific Program of the Uzbek-Israel Conference (Science – Technology – Education – Mathematics – Medicine) ўтказиладиган конференцияда иштирок этадиган исриоллик 35 нафар кишидан иборат делегация Тошкент аэропортига етиб келди.\nКун якунида делегацияга раҳбарлик қилаётган Исроил Холон технологиялар институти президенти Эдуард Якубов билан суҳбатлашдик.\n“Биз куннинг иккинчи ярмида Тошкентга етиб келдик. Бу ерда дўстимиз, ЎзМУ ректори А.Мараҳимов ва университет жамоаси вакиллари билан кўришдик. Мана соат миллари кечки 22.00 яқинлашаяпти. Ярим куннинг ўзидаёқ анча ишларни қилишга улгурдик. Келишимиз билан иннацион ривожланиш вазири билан кўришдик. Қишлоқ хўжалиги соҳасида янги лойиҳалар бўйича гаплашдик. Ерни томчилатиб суғоришдан ҳам кейинги бўлган технология - ҳар бир илдизга сув бериш билан қачон ва қандай қилиб суғориш бўйича фикр алмашдик. Бундан ташқари алоҳида эътиборимизда Орол муаммоси турибди. Бу масала халқаро миқиёсдаги масала ҳисобланади. Эртага биз Бухорога йўл оламиз. У ерда бир ярим кун бўламиз. У ерда халқаро конференция ўз ишини бошлайди. Математика, рақамли медицина, музейолгия, таълим бериш методикаси каби йўналишларида маърузалар ўқиймиз. Шу билан бирга математика –физикага ихтисослашган Қоракўл мактабининг ўқувчилари билан учрашув режалаштирганмиз. Эстафета Самарқандга берилади.16 майда эса конференция ўз ишини Тошкентда, ЎзМУ да давом эттиради. Ташриф буюрган бир гуруҳ олимлармиз Исроил академиясининг 10 дан ортиқ вакилларидан иборат. Улар ўз соҳаларидаги янгиликлар билан ўртоқлашадилар. Яна бир гуруҳимиз шифокор-офтольмолог олимлардан ташкил топган. Исроилллик офтольмологлар 5 кун (2 кун Самарқандда, 3 кун Тошкентда) давомида ўз ҳисобларидан ҳайрия акциясини ўтказишади. Учинчи гуруҳимиз тадбиркорлардан иборат .Улар хаводан сув олиш аппаратини олиб келишди. Бу аппарат мана 10 кундирки Бухоро шаҳридаги паркка ўрнатилди ва у ишлаяпти. Билишимча, бу хомийлар бундай аппаратни Бухородаги болалар уйига хам қўйишни режалаштиришган\nФурсатдан фойдаланиб, меҳмондўст ўзбек халқига миннатдорчилик билдираман. Биз ўзимни ўз уйимиздагидек ҳис қилишимиз учун қўллаб-қувватлаётган ҳамкасбларимизга муваффақият тилайман”.\n16-17 май кунлари ЎзМУда бўлиб ўтадиган Ўзбекистон-Исроил халқаро амалий анжуманида “Илм, Технология, Таълим, Математика, Медицина” (Science+Technology +Education+Mathematics+Medicine) мавзуларида маърузалар тингланиб, бу борада тажриба алмашилади. Чунончи, қатор соҳаларда комплекс анализ, потенциаллар назарияси, математик моделлаштириш масалалари, инновацион ривожланиш тенденциялари, замонавий рақамли технологиялар, таълим ва тиббиёт соҳаларидаги муаммолар муҳокама қилиниши режалаштирилган.\nЎзМУ матбуот хизмати.


«ЎЗАГРОСУFУРТА» — «ВАЗИРЛИК КУБОГИ» СОҲИБИ! - Ўзбекистон овози газетаси\n«ЎЗАГРОСУFУРТА» — «ВАЗИРЛИК КУБОГИ» СОҲИБИ!\nЎзбекистон Республикаси Маданият ва спорт ишлари вазирлиги ташаббуси билан турли вазирлик ҳамда давлат идоралари ходимлари ўртасида мини-футбол бўйича анъанавий «Вазирлик Кубоги» турнири ниҳоясига етди.\nПойтахтимиздаги «Ўзбекистон» спорт мажмуасида ўтказилган мусобақада 12 жамоа уч гуруҳга бўлинган ҳолда ғолиблик учун кураш олиб борди. Финалда «Олий суд» жамоасини пенальтиларга кўра мағлуб этган «Ўзагросуғурта» компанияси футболчилари бош совринни қўлга киритди.\n«Суғуртачилар» чорак финалда Адлия вазирлиги футболчиларини пенальтилар бўйича енгиб, ярим финалда Ташқи ишлар вазирлиги футболчиларини мағлуб этишнинг уддасидан чиқдилар.\nУчинчи ўрин эса республика солиқ қўмитасининг «Солиқ» жамоасига насиб этди.\n— Турнирни ташкил этишдан мақсад — вазирлик ва бошқа давлат идоралари ходимлари ўртасида соғлом турмуш тарзини тарғиб қилишдан иборат эди. Иштирокчилар орасида вазирлик ва давлат идораларининг раҳбар ходимлари ҳам тўп сурганлиги кўзлаган мақсадимизга эришганимизни тасдиқлади. Жумладан, вазирнинг биринчи ўринбосари Мурод Алиев мусобақанинг бошидан охиригача қатнашди, собиқ профессионал футболчи сифатида бой тажрибаси, ажойиб техникалари билан барчанинг ҳавасини келтирди, — дейди Маданият ва спорт ишлари вазирлиги Оммавий спорт тадбирларини ўтказиш бошқармаси бошлиғи Рашидбек Толипов.


5 oy oldin Behzod 142\nУч йил аввал Инновацион ривожланиш вазирлигининг жамоатчилик ва ОАВ билан алоқалар бўлими бошлиғи вазифасига тайинландим. Бу менинг давлат идорасининг ахборот хизматидаги биринчи тажрибам эди.\nМен шу пайтгача ОАВ ва ахборот хизматлари ўртасидаги “баррикада”нинг бу томонида ишлагандим. Яъни, менга ОАВ бир томон, вазирликлар иккинчи бир тараф бўлиб туюларди-да. Бирор мавзуда мақола тайёрлаш керак бўлса, идораларнинг матбуот котибларига мурожаат қилардик, улардан аксари ҳолларда “Ёзма мурожаат қилинг, тегишли тартибда жавоб берилади” деганга ўхшаш ўта расмий жавоб олишимиз табиий ҳол эди. Жавоб бўлганда ҳам кўп куттириларди. Унда ҳам йўллаган саволимизга жавоблар бирор қонун, қарор, фармондан сўзма-сўз кўчирилган матндан иборат бўларди. Ахир бу қарорни ўзимиз ҳам тегишли манбадан кўчириб олишимиз мумкинлигини наҳотки улар билишмаса?\nБизга мутахассис жавоби кераклигини наҳот англашмаса, деган туганмас саволлар билан ҳафсаламиз пир бўлиб ўтираверардик. Бу, албатта, матбуот котибларининг уқувсиз, ишёқмас эканлигидан эмас, балки умуман олганда ОАВнинг ва давлат ташкилотларининг ёпиқлигидан келиб чиққан ҳолат эди. Ахир уч-тўрт йил аввал халқимиз на бирор вазирни, на бирор ҳокимни “танирди”. Ҳатто, журналист бўлиб туриб ўзимиз ҳам вазирлар, уларнинг ўринбосарлари, ҳокимлар, агентликлар директорлари билан учрашишимиз амри маҳол эди. Пресс-конференция ва брифинг деган нарсалар хориждагина бўладиган ажойиб тадбирлардек туюларди. Пресс-тур каби замонавий ахборот алмашинув тадбирларини эса юртимизда, асосан, халқаро ташкилотлар ўтказарди…\nБугун Инновацион ривожланиш вазирлигининг ахборот хизмати инноваторлар, ихтирочилар, стартапчилар, тадқиқотчилар, олимларнинг амалга ошираётган ишларини халққа намоён этишга ҳаракат қилмоқда. Улар хоҳ пойтахтда, хоҳ хорижда, хоҳ вилоятларимизда бўлсин, халқимиз ичидан чиққан ақл машъалларидир. Ахборот хизматидаги фаолиятим давомида мен учратган салбий ҳолатлардан бири бу ижтимоий тармоқларда айрим кимсаларнинг ютуқларимизга ишончсизлик, таъбир жоиз бўлса, ичиқоралик билан қараш ҳолатларидир.\nШунда, Грузия ва Арманистонда машҳур уста сартарош ёки этикдўзни “касбининг академиги бу!” деб таништиришлари-ю ўзимизда академикни сўрашcа, “эй, қанақа академик, оддий муаллим” деб ерга урилиши ҳақидаги латифа ёдимга тушади. Стэнфорд университетининг биринчи ўзбек олимаси десак, “у профессор эмас экан”, “Ўзбекистонда коронавирусга қарши дори препарати яратилди”, дейилса, “ҳеч кимда йўқ дорини бизни олимлар қаердан ишлаб чиқара қолишибди”, “COVID-19 вирусини аниқловчи тест тизими фойдаланишга тайёр” дейилса, “бўлиши мумкинмас”, ўпкани сунъий шамоллатиш аппарати ишлаб чиқарадиган завод қурилаяпти деган хабарга яна ишончсизлигу, яна шубҳалар, айрим ҳолларда ҳақоратлаш-у, бемаза гаплар…\nШубҳасиз, бундай бетайин луқмаларни ҳақиқий профессионал журналистлар айтмайди. Ўзини турфа номда атаб, ижтимоий тармоқларда ҳар хил чучмал сўзларни кўпайтирувчиларнинг ОАВларга алоқаси йўқ деб ўйлайман.\nЎз сўзи, фикри уйғоқ бўлган барча ҳамкасбларимизга бугунги байрам муборак бўлсин!\nPrevious Миллат бўлайлик, халқ бўлайлик!\nNext Шап-шап деявермай…


Пировардида… Тўғри йўлдаги халифалик » Тавҳид\nПировардида… Тўғри йўлдаги халифалик\n631 марта ўқилган\n«Уммул Қуро» олийгоҳи қошидаги мударрислик ҳайъати аъзоси\nСизни «Тўғри йўлдаги халифалик» сўзи ёки «Тўғри йўлдаги халифаликни қуриш»га чақириқлар билан алдамасинлар!\nНовда қийшиқ бўлса сояси тўғри бўлармиди?!\nҲидоят, ҳақ ва ушбу динни барпо қилишликка, унга қарши курашиш ва унга хилоф чиқиш йўли билан эришиладими?!\nБир неча юз йиллардан бери тўғри йўлдаги халифалик мавжуд эмас. Мусулмонларнинг уламолари ичида тўғри йўлдаги давлатни қуриш ҳамда ўша вақтда мавжуд ҳукмдорлар бошқарувидан чиқишликка чорлайдиганлари бўлмаганмикин дея ўзингизга ҳеч савол берганмисиз?\nАхир ислом уммати залолат асосида жамланадими?\nАгар ушбу иш ҳақ бўлганида, уни мусулмон ва уламолар билмай қолиб, ҳозирги замонда анави кимсалар билиб қолгани ҳеч ҳаёлингизга келганми?\nТўғри йўлдаги халифалик ҳукмдорга қарши бош кўтариб чиқиш ҳамда улар билан халқлари ўртасидаги аҳд-(қасамёд)ни бузиш билан рўёбга чиқадими? Расул соллаллоҳу алайҳи ва саллам Ибн Аббос розияллоҳу анҳумо ривоят қилган ҳадисда шундай дейдилар: «Ким ҳукмдоридан кариҳ-(ёмон) кўрадиган бирор нарсани кўрса, бас, унга сабр қилсин. Батаҳқиқ, ким жамоатдан бир қарич ажралиб, ўлса албатта жоҳилият ўлимидек ўлим топибди» (Бухорий (7054), Муслим (1848)).\nНофеъдан ривоят: «Язид ибн Муовия замонида Ҳарра воқеасида юз берган ишлар рўй берган кезлари Абдуллоҳ ибн Умар Абдуллоҳ ибн Мутеъ ҳузурига келди. Шунда у: «Абу Абдурраҳмон (суянишлари учун) ёстиқ-(болиш) беринглар!» – деди. У киши эса: «Мен ҳузуринга ўтиргани келганим йўқ. Расулуллоҳ соллаллоҳу алайҳи ва саллам шундай деганларини эшитганим бўлмиш бир ҳадисни айтгани келдим: «Ким итоатдан бўйин товласа қиёмат куни Аллоҳга ўзи учун бирор ҳужжатга эга бўлмаган ҳолда йўлиқади. Ким бўйнида байъати бўлмаган ҳолда ўлса, жоҳилият ўлимидек ўлим топибди»» (Муслим (1851)).\nТўғри йўлдаги халифалик ҳаром қилинган, маъсум қонларни ҳалол санаш, натижада аҳли ислом қатл қилиниб, аҳли ширк ва бутпарастларга хизмат қилиниш билан оёққа турадими? Расул соллаллоҳу алайҳи ва саллам Абдуллоҳ ибн Умар ривоят қилган ҳадисда шундай дейдилар: «Ўзини унга туширган киши учун чиқиш йўли йўқ бўлган оғир ишлардан (бири), ҳаром қонни ноҳақ тўкишликдир» (Бухорий (6863)).\nАбдуллоҳдан ривоят, Расулуллоҳ соллаллоҳу алайҳи ва саллам шундай дедилар: «Аллоҳдан ўзга ҳақ илоҳ йўқ ва мен Аллоҳнинг элчиси эканимга гувоҳлик берган мусулмон кишининг қони уч ишнинг бири билангина ҳалол бўлади: турмуш қурган зинокор, жонга-жон (яъни, қасос), динини ташлаб жамоатдан ажралувчи» (Бухорий (6878), Муслим (1676), Муслимнинг лафзи).\nСен ушбу (шариатга) хилоф бўлган ишларга қўл уриш билан Аллоҳ жалла ва аъланинг душманларига ислом аҳлини машғул қилиш, уларни кучсизлантириш ва бирларини бирларига устун қилишдаги режа ва стратегияларига кўмак бераётганингни биласанми?! Натижада мусулмонлар олдинга силжимайдилар ва босиб ўтган улуғворлик-(шонли тарихлари)ни рўёбга чиқаролмайдилар.\nАхир пировардидаги тўғри халифалик суннат ва унинг аҳлига душман бўлган, улар хусусида на аҳд ва на бурчга боқадиган кимсанинг қўлида бўладими?!\nДинни барпо қилиш ундан жоҳил қолган, уни билмайдиган нусханинг қўлида рўёбга чиқадими?! Ҳикмат эса: «Ўзида йўқ ўзгага ҳам беролмайди», дейди.\nОгоҳ бўл. Оғир аҳволга тушиб қолма. Акс ҳолда надомат фойда бермайдиган соатда надомат чекиб қоласан!\nПировардида тўғри йўлдаги халифалик бор эканини аниқ ишонч ила бил. Бироқ унинг йўли – динга қайтиш, Расулуллоҳ соллаллоҳу алайҳи ва саллам ва у кишининг саҳобалари йўлидан юришликдир.\nУшбу (аянчли) ҳолатни ўзгартиришлик йўли – нафсдаги нарса-(ўзимиз)ни ўзгартиришликдир. Аллоҳ жалла ва аъла деди: «Аниқки, то бирон қавм ўзларини ўзгартирмагунларича Аллоҳ уларнинг аҳволини ўзгартирмас. Қачон Аллоҳ бирон қавмга ёмонлик — бало юборишни ирода қилса, бас, уни қайтариб бўлмас. Ва улар учун Ундан ўзга валий йўқдир» (Раъд: 11).\nАллоҳ, Унинг якка Ўзига ибодат қилган, Унга бирор нарсани ширк келтирмаган ва солиҳ амалларни қилган зотларга ер юзида халифа қилиш, иқтидор ва омонликни ваъда қилди. Аллоҳ жалла ва аъла деди: «Аллоҳ сизлардан иймон келтирган ва яхши амаллар қилган зотларга худди илгари ўтган (иймон-эътиқодли) зотларни (ер юзига) халифа-ҳукмрон қилганидек, уларни ҳам ер юзида халифа қилишни ва улар учун Ўзи рози бўлган (Ислом) динини ғолиб-мустаҳкам қилишни ҳамда уларнинг (аҳволини Маккада кўрган) хавфу-хатарларидан сўнг (Мадинада) тинчлик-хотиржамликка айлантириб қўйишни ваъда қилди. Улар Менга ибодат қилурлар ва Менга бирон нарсани шерик қилмаслар. Ким мана шу (ваъда)дан кейин куфрони (неъмат) қилса, бас улар итоатсиз кимсалардир» (Нур: 55).\nАгар тўғри йўлдаги халифаликни хоҳласак, ана шуни рўёбга чиқарайлик. Аллоҳ тавфиқ берувчидир.\n/ Кутубхона / Манҳаж / Пировардида… Тўғри йўлдаги халифалик


23 май куни кутилаётган об-ҳаво маълумоти\n09:43 / 22.05.2021\nГидрометеорология хизмати маркази эртага, 23 май куни қандай об-ҳаво кутилаётганини маълум қилди.\nТошкент шаҳри. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 18-20 даража, кундузи 30-32 даража иссиқ бўлади.\nҚорақалпоғистон Республикаси ва Хоразм вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 17-22 даража илиқ, кундузи 30-35 даража иссиқ бўлади.\nБухоро ва Навоий вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 17-22 даража илиқ, кундузи 33-38 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 15-20 даража илиқ, кундузи 29-34 даража иссиқ бўлади.\nҚашқадарё ва Сурхондарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 17-22 даража илиқ, кундузи 31-36 даража иссиқ бўлади.\nАндижон, Наманган ва Фарғона вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 14-19 даража илиқ, кундузи 27-32 даража иссиқ бўлади.\nРеспубликанинг тоғли ҳудудлари. Ҳаво ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 7-12 даража илиқ, кундузи 20-25 даража иссиқ бўлади.\n24 июн куни ҳаво ҳарорати 39 даражагача кўтарилади\nБугун Ўзбекистонда ҳаво бироз булутли бўлади\n12:40 / 21.06.2021\n22 июн куни ҳаво ҳарорати 39 даражагача кўтарилади\n11:34 / 21.06.2021\nҲафта давомида ўртача иссиқ об-ҳаво сақланиб туради - «Ўзгидромет»


Эртага ҳаво ҳарорати -23 даражагача пасаяди | Qalampir.uz\nБу қизиқ\t25 Февраль 16:43 20653\nГидрометеорология хизмати маркази эртага, 26 февраль куни Ўзбекистонда қандай об-ҳаво кузатилиши ҳақида маълумот берди.\nТошкент шаҳрида ҳаво ўзгариб туради, ёғингарчилик кутилмайди. Шамол шимоли-шарқдан 3-8 м/с тезликда эсади. Ҳарорат кечаси 9-11° совуқ, кундузи 2-4° совуқ бўлади.\nҚорақалпоғистон Республикасида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шимоли-шарқдан 7-12 м/с тезликда эсади. Ҳарорат кечаси 15-20° совуқ, кундузи 3-8° совуқ; Устюртда кечаси 18-23° совуқ, кундузи 10-15° совуқ бўлади.\nХоразм вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шимоли-шарқдан 7-12 м/с тезликда эсади. Ҳарорат кечаси 10-15° совуқ, кундузи 1-6° совуқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шимоли-шарқдан 7-12 м/с тезликда эсади. Ҳарорат кечаси 7-12° совуқ, кундузи 0-5° совуқ бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шимоли-шарқдан 7-12 м/с тезликда эсади. Ҳарорат кечаси 7-12° совуқ, кундузи 2-7° совуқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шимоли-шарқдан 7-12 м/с тезликда эсади. Ҳарорат кечаси 4-9° совуқ, кундузи 3° совуқ-2° илиқ бўлади.\nАндижон, Наманган, Фарғона вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шимоли-шарқдан 7-12 м/с тезликда эсади. Ҳарорат кечаси 5-10° совуқ, кундузи 3° совуқ-2° илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Қор кўчиши хавфи бор. Баъзи жойларга туман тушиши мумкин. Шамол шимоли-шарқдан 7-12 м/с тезликда эсади. Ҳарорат кечаси 15-20° совуқ, кундузи 10-15° совуқ бўлади.\n21 Октябрь 10:51 29374\n22 Октябрь 14:00 23124\n21 Октябрь 14:31 22489\n21 Октябрь 16:20 17795


Qur'oniy suhbatlar. ( 41966 marta o'qilgan) Chop etish\nSalmoni Forsiy 25 Mart 2008, 04:37:50\nКерагидан ортиқча фасоҳатли ва чиройли гапираман деб сзини овора қилиш хам тсғри смас. Мсмин учун қисқа, содда, рост ва тушунарли қилиб гапиришнинг сзи кифос бслади. Ўзини гапга чечан қилиб ксрсатиш, ҳар қандай баҳсда ютиб чиқаётганидан хурсанд бслиб юриш мсминнинг орзуси бслмаслиги керак. Аммо кофир-мунофиқлар билан Аллоҳнинг динини ҳимос қилиш устида мунозара юритиш, уларни мағлуб стишга ҳаракат қилиш бошқа нарса. Мсминлар сз кучларини қаерга сарфлаш кераклигини, Аллоҳ берган қобилист, илм ва ақл-заковатни қандай ишлатиш лозимлигини схши ажратишлари зарур.\n"Улар закотни бажо қилувчилардир". Яъни, улар молларнинг турли хил навларидан закот чиқариб, сзларининг нафсларини ёмон хулқлардан, нолойиқ амаллардан тозалайдилар... Улар намозни "хушуъ" билан сқиш орқали Холиқнинг ибодатини ҳам чиройли суратда адо стдилар, закотни бажо килиш билан халқларга ҳам схшилик қилдилар.\nSalmoni Forsiy 25 Mart 2008, 04:38:33\n"Улар "фарж"ларини" (авратларини) зинодан "сақлагувчилардир". Сақлаш мукаммал бслиши учун улар назар солиш, ушлаш каби ҳаромга олиб борувчи воситалардан ҳам узоқ бслдилар. Улар "фаржларини" ҳар қандай кишидан сақладилар". "Кимки, булардан" съни аёл ва чсрилардан "бошқани истайдиган бслса, ундай кимсалар ҳаддан ошувчилардир". Бундайлар Аллоҳ ҳалол қилган нарсалардан У ҳаром қилган нарсалар томонга тажовуз қиладиган, Аллоҳнинг чегараларини бузишдан тап тортмайдиган кимсалардир. Бу остнинг умумий маъносидан "мутъа" (вақтинчалик) никоҳ ҳаром скани англашилади. (С).\nИбн Касир айтадилар: "Имом Шофеий ва у кишининг фикрига қсшилганлар "истимно"нинг (қсл билан сунъий равишда маний келтириш) ҳаром сканига мана шу остни далил қилиб келтиришган. У киши айтганларки, бу иш остдаги икки қисмдан ташқаридадир".\nSalmoni Forsiy 25 Mart 2008, 04:39:25\nШундай қилиб, биз ҳозир ксриб стган 7 та остда мсминларнинг бу дунёда муваффақистларга сришиб, Охиратда нажот топишларига сабаб бсладиган тсртта сифат зикр стилди. Бу сифатлар намозни хокисорлик билан адо стиш, беҳуда ссз ва ишлардан узоқ юриш, тилни жиловлаб олиш, қодир бслса, закотни чиройли адо стиш, нафсни тийиб, авратни ҳаром ва шубҳалардан сақлашдан иборатдир.\nБу остлардан кейин келадиган 4 та остда сна учта сифат баён қилинади. Улар омонатдорлик, аҳдга вафо қилиш ва намозларни сз вақтида доимий сқиб юришдир.\nДарҳақиқат, бу айтилган ишлар инсонлар ҳаётида муҳим аҳамистга сга. Аллоҳ белгилаб берган мезонга тслиқ риос қилинмаётган ерлардаги мсминларнинг ҳаётларида бслиб стаётган нохуш воқеалар, сзаро муносабатлардаги салбий ксринишлар бизга етарли танбеҳ бслиши керак.\nАллоҳ барчамизни иймондек улуғ шарафни оқлашимизни, шунга лойиқ инсонлар бслишимизни насиб ва осон қилсин. Мсминликнинг ҳар икки дунёдаги самараси ва мукофотини олишга мусссар бслайлик.\nSalmoni Forsiy 27 Mart 2008, 08:44:49\n"Улар омонатлари ва аҳдларига риос қилувчилардир. Улар намозларини муҳофаза стувчилардир. Ана сшалар, сшалар Фирдавсни мерос қилиб оладиган ворислардир! Улар сша ерда абадий қолувчилардир".\n(Муъминун сураси, 8, 9, 10, 11-остлар).\nSalmoni Forsiy 27 Mart 2008, 08:45:53\nОмонатдорлик, вафо, намозни сз вақтида сқиш бир-бирига чамбарчас боғлиқ сифатлар бслиб, булар мусулмонларнинг ҳаётларини тартибга солиб туради. Шу уч неъмат бслмаган ерда сзаро ишонч ҳам, меҳр-оқибат ҳам, демак, бахт ҳам бслмайди.\nИнсонни сратган Зот унинг ҳаёти ва бахт-саодати учун нималар зарурлигини ҳам Ўзи билган ва бандаларига шу нарсаларни ато қилган. Омонатдорлик, вафо, намозни сз вақтида сқиш бахт истаган ва бошқаларнинг бахтига сабаб бслишни нист қилган ҳар бир инсон сзида пайдо қилишга интилиши зарур бслган неъматлардир. Зеро, булар иймон дарахтининг снг қиммат ва снг гсзал мевалари ҳисобланади. Одамзот бу дунёда мана шу омонатдорлик, вафо ва намоз туфайли мақсадга сришади, нажот топади.\nАгар инсонлар омонатдор, бир-бирларига вафодор бслмасалар ёки фараз қилайлик, бу сифатлар бу дунёдан кстарилиб кетгудек бслса, бундан ортиқ даҳшат бслмайди. Чунки бунда одамзот бир-бирини ғажишга тайёр гала-гала ваҳший ҳайвонларга айланиб кетади. Дарвоқе, Қиёмат ҳам ана шундай пайтда содир бслади.\nSalmoni Forsiy 27 Mart 2008, 08:46:40\nҚиёматдан, оқибатдан, ҳисоб-китобдан қсрққан инсонлар албатта мсмин бсладилар. Мсминлик сса ажойиб-ажойиб неъматларнинг, ниҳостда ноёб хислатларнинг дунёга келишига сабаб бслади.\nАллоҳ таоло Муъминун сурасида мсмин бандаларнинг сифатларини баён қилишда давом стиб шундай дейди: "Улар омонатлари ва аҳдларига риос қилувчилардир".\nБу остга муҳтарам уламоларимиз ёзган шарҳлар, жумладан қуйидагилардан иборат:\n"Зикри олий Зот айтадики, улар (мсминлар) шундай кишиларки, устларига қсйилган омонатларига ва одамлар билан тузган аҳд-шартномаларига риос қилувчилар, уларни сақловчилардир". (Т).\n"Омонат ва аҳд дин ва дунё ишидан хоҳ ссз бслсин, хоҳ иш бслсин, инсоннинг зиммасига юклатилган барча вазифаларни сзида жамлайди. Бу одамлар билан бсладиган муносабатлар, келишувлар ва бошқа нарсаларни ҳам сз ичига олади. Булардан мақсад шу нарсаларни ҳимос қилиш ва амалга оширишдир. Омонат аҳддан ксра кенгроқ маъноларни билдиради. Аҳд омонатнинг ичига киради..." (Қ).\nSalmoni Forsiy 27 Mart 2008, 08:47:45\n"Бас, Аллоҳ бандасига вожиб қилган жамики нарсалар омонатдир. Уларни сақлаш, съни мукаммал бажариш бандага вожибдир. Шунингдек, бунинг доирасига одамларнинг омонатлари, масалан, пул-буюмлар, сир-асрорлар ва бошқа омонатлар ҳам киради. Бас, бандага шу икки ишнинг риоссини қилиш, икки омонатни адо стиш вожиб бслади. Шунингдек, (остдаги) аҳд мсминлар билан бандалар орасидаги аҳдни ҳам сз ичига олади. Бу банда сз устига оладиган мажбуристлар, тузадиган шартномалардир. Демак, инсон уларга риос стиши, вафо қилиши лозим. Бепарво бслиши, сътиборсиз ташлаб қсйиши ҳаромдир". (С).\n"Улар мунофиқларнинг сифатларидан йироқ бсладилар. Мунофиқлар ҳақида А асулуллоҳ соллаллоҳу алайҳи васаллам айтганлар: "Мунофиқнинг аломати учтадир: ссзласа ёлғон ссзлайди, ваъда қилса хилоф қилади, омонат қсйилса хиёнат қилади". (И).\nАҳдга вафо қилишнинг муҳим амал скани мана бу остда ҳам баён қилинган:\n"Ай иймон келтирган инсонлар, келишув-битимларга вафо қилинглар..." (Моида сураси, 1-ост).\nТабарий бу ердаги "ақд" - битимдан мурод ҳамма уламолар наздида аҳддир, дейдилар.\nСаъдий ёзадилар: "Бу Аллоҳ таолодан мсмин бандалар учун иймон тақозо қиладиган ишларни бажо қилишларига, съни келишув-битимларга вафо қилишларига бслган амрдир..."\nSalmoni Forsiy 27 Mart 2008, 08:50:02\nШу сринда таъкидлаб стиш лозимки, остда айтилаётган аҳд, ваъда, битим деганда биринчи галда қоғозларга ёзиладиган ёки гувоҳлар ҳузурида тузиладиган битимлар тушунилади. Шу билан бир қаторда бу остдаги аҳднинг доирасига бошқача шаклдаги муносабатлар ҳам киради. Масалан, ҳаётда оғзаки келишувлар, ваъдалашувлар бслади. Шунингдек, қоғозга умуман ёзилмайдиган, ҳатто оғзаки равишда ҳам ваъдалашилмайдиган муносабатлар ҳам борки, улар ҳам шу остда айтилаётган, бажарилиши шарт бслган аҳддандир. Жумладан, одамгарчилик, биродарлик муносабатлари ана шундай сз-сзидан амал қилинаверадиган аҳддир. Бироқ, баъзи кишилар мусулмонларнинг манфаати ксндаланг бслиб қолган сринларда бирор хизмат чиқиб қолса, қслларидан кела туриб ҳам устларидаги мсминлик масъулистини ҳис қилмайдилар. Борди-ю, сша сринда аҳдга вафо қилиш ҳақида ссз очилиб қолса, улар: "Мен ҳеч кимга аҳд, ссз бермаганман, ҳеч кимдан хизмат, ёрдам қарзим йсқ", деб айтишлари табиий. Ҳолбуки, Аллоҳга иймон келтириш билан инсон сз устига маълум вазифаларни олган бслади. "Ай иймон келтирган инсонлар, келишув-битимларга вафо қилинглар..." (Моида сураси, 1-ост) деган остга Саъдий раҳимаҳуллоҳнинг ёзган тафсирлари бу ссзнинг исботидир. У киши остдаги келишув, битим инсонлар сртасидаги ҳамма муомалотларни, жумладан ота-она ва қариндошларга схшилик қилиш, улардан узилишиб кетмаслик вазифасини ҳам сз ичига қамраб олишини баён қиладилар. Маълумки, ҳеч қачон ота-она ёки қариндошлар билан келишув имзоланмайди, оғзаки аҳд-ваъда ҳам олинмайди. Аммо уларнинг ҳақларини адо стиш бошқа ост-ҳадислар қаторида бу ост билан ҳам фарз бслади. Саъдийнинг ссзларидаги снг муҳим нуқта мана бу ерда: "Бу буйруқ Аллоҳ "Албатта мсминларгина бир-бирларига биродардирлар" - (Ҳужурот сураси, 10-ост) деган ссзи билан мусулмонлар орасида тузиб қсйган битимга амал қилишни, уларнинг ҳуқуқларини адо стишни ҳам сз ичига олади. Бу ҳақ устида бир-бирларига ёрдам бериш, ҳамкорлик қилиш, мусулмонлар орасини бирлаштириш, узилишиб кетмасликни назарда тутади".\nSalmoni Forsiy 27 Mart 2008, 08:50:39\nДемак, "Албатта мсминларгина бир-бирларига биродардирлар", деган ост биз мсминлар учун Аллоҳ тузиб берган битим скан. Бас, снди кимки сзини мсмин деб билса, бу битимни ссзсиз қабул қилади. Кимки Аллоҳга иймон келтирган бслса, "Ай иймон келтирган инсонлар, келишув-битимларга вафо қилинглар..." - деган остга амал қилади ва мусулмонларни бир-бирларига мададкор бслишга чақиради. Ўзи бошқаларга намуна бслади. Мана шу Аллоҳга берган аҳдига вафо қилиш ҳисобланади.\nШундан келиб чиқиб, одамларнинг ичларида Ислом ва мусулмонларнинг хизматига бел боғлаган инсонлар бсладилар. Ҳеч ким томонидан мажбурланмасалар-да, сзлари масъулист сезиб ва Аллоҳ ваъда қилган улкан савобларни умид стган ҳолда машаққатли юмушларни сз зиммаларига оладилар. Бу ҳам Аллоҳ билан аҳдлашишдир. Яъни, бир томон хизмат қилади, иккинчи томон савоб беради. Бинобарин, узрсиз равишда бу ишларга сусткашлик қилиш гуноҳ бслади. Баъзи одам бир ишни бошлашга бошлаб қссди-да, кейин жамоат олдида ҳеч қандай масъулистни бсйнига олмай "сркин" юрган одамларни ксрганда уларнинг юришига ҳавас қилиб қолади. Ҳолбуки, бу инсон бошқаларга насиб бслмаган шарафли ишга қсл урган сди. Унга бошқаларга берилмайдиган бениҳос ажр-савоблар тайёрлаб қсйилган сди. Анди у сзини сзи ана шу схшиликлардан маҳрум қилиб қсймаслиги керак. "Аркин" бслиб юриш сса ҳавас қилишга арзийдиган иш смас. Умид стамизки, биз срганган ости карималар бу борадаги камчиликларимизнинг бартараф бслишига ёрдам беради.\nSalmoni Forsiy 27 Mart 2008, 08:51:37\nОмонатдорлик ва аҳдига вафо қилиш ҳақидаги таълимотлардан сснг А аббимиз мсминликнинг сна бир муҳим сифати - намозларни сз вақтида адо стиш ҳақида хабар берди: "Улар намозларини муҳофаза қилувчилардир". Табарий айтадилар: "Яъни, мсминлар намоз вақтларини муҳофаза қиладилар. Ўтказиб юбормайдилар. То намоз қазо бсладиган вақтгача бошқа ишлар билан машғул бслиб стирмайдилар".\n"Аамозларни муҳофаза қилиш дегани уларни бажо қилиш учун, аввалги вақтида адо стиш учун шошилиш, рукуъ-сужудларини мукаммал бажаришдир". (Қ).\nИбн Масъуд айтадилар: "Мен А асулуллоҳ соллаллоҳу алайҳи васалламдан ссрадим: Ай А асулуллоҳ, қайси амал Аллоҳга маҳбуброқ? У киши дедилар: "Аамозни сз вақтида сқиш". Мен дедим: Кейин-чи? У киши дедилар: "Ота-онага схшилик қилиш". Мен дедим: Ундан кейин-чи? У киши айтдилар: "Аллоҳ йслида жиҳод қилиш". (Бухорий ва Муслим).


Тошкентда қурол олиб юрган ҳайдовчи қўлга олинди - xabar.uz\nТошкентда қурол олиб юрган ҳайдовчи қўлга...\n22.05.2020 13:07 0 2591\n2020 йил 19 май куни Сергели туманидаги «A.Турбонов» ЙПХ постида, 2-батальон ЙПХ инспектори кичик сержант Т.Тожибоев, кинология хизмати ходими сафдор Р.Холмуродов ва ИИББ патруль-пост хизмати 5-батальони сафдори Ш. Хошимовлар хизмат олиб боришган. Соат 21:30 атрофида шаҳарни тарк этаётган машиналардан бири – «Nexia» русумли (давлат рақами 01 О 417 СA) автомобиль уларнинг эътиборини тортди.\nМашина тўхтатилганда, ҳайдовчининг ўзини тутиши ходимларда шубҳа уйғотди. Бу эса автомобилни яхшилаб текширишга сабаб бўлди. Холислар иштирокида ўтказилган текширув натижасида автомобилда совуқ қурол (металл кастет) ва тўппончанинг одатда «пугач» деб аталадиган тури топилди. Булар автоулов ҳайдовчиси – Шайхонтоҳур туманида яшовчи 24 ёшли Сайидмухтор A.га тегишли еди.\nЮқоридаги фактлар асосида текширишувни давом эттириш ва қуроллар эгасининг мақсад ва ниятларини аниқлаш учун Сайидмуҳтор A. ашёвий далиллар билан бирга Сергели туманидаги 4-сон ИИБга келтирилди.\nАвто 03/04, 08:46\nАвто 11/03, 23:29\nМарғилонда 19 нафар «Damas»чи қамоққа олинди


Жалолобод: Муддатсизлиги ваъда қилинган митинг тугади | ҚИРҒИЗИСТОН ЯНГИЛИКЛАРИ\nЖалолобод: Муддатсизлиги ваъда қилинган митинг тугади\n«Ата-Журт» мухолафат партияси етакчиларини озод қилишни талаб қилиб митинг ўтказаётганлар маҳкама якунигача акцияни тўхтатишларини билдирди — буни улардан партия лидери Қамчибек Ташиев илтимос қилган.\nЖалолободдаги митинглар ташкилотчиси Медер Усенов партия лидери Қамчибек Ташиев «маҳкамага босим ўтказмасликни» сўрагани учун, яқин орада митинглар ўтмаслигини Kloop.kg билан суҳбатда тасдиқлади.\n«Биз ўзимиз митингни қолдирдик. Биз уларни ҳеч қаерда ўтказмаяпмиз», — деди Усенов.\nҲозирда Жалолобод марказий майдонида иккита юрта ва битта ўтирғич ўрнатилган — ташкилотчилар буни митинг деб аташмаяпти.\n«Одамлар у ерда шунчаки туришибди. У ерда бизнинг штаб ишлаяпти. Агар митинглар бошланса, ўша ердан бошланади. Бизнинг ҳаракатимиз — мустақил. Ўзимиз депутатларнинг озод қилинишини, «Кумтор»ни миллийлаштирилишини, Салянованинг кетиши ва бошқа талабларимизга эришишга ҳаракат қиламиз», —дейди Усенов.\n«Ата-Журт» партияси матбуот котиби Нургази Анаркулов митинг ташкилотчиси сўзларини тасдиқлаб, депутатларга ҳукм ўқилгунча митинглар ўтмаслигини айтди.\n«Митингчилар суд жараёни сўнгигача акцияни тўхтатиб туришга қарор қилишди», — деди Анаркулов.\nУ ҳукм ўқилгандан сўнг митинглар давом этиши мумкинлигини башорат қилди: «Ҳамма нарса суд ҳукмига боғлиқ бўлади».\n«Ата-Журт» тарафдорлари митинги депутатларга ҳукм чиқарилиш муддати яқинлашганда фаоллашганди. Партия 5 март куни Қирғизистоннинг бир қатор шаҳарлари — Жалолобод, Ўш, Қорақўл ва Норинда митинглар ўтказди.\nМитинглар орасида энг кўзга кўринарлиси Жалолободда ўтди. Норозилик акциялари муддатсиз эканини билдирган митингчилар сафида 6 март куни 3 мингга яқин инсон бўлгани айтилади.\nessay writing services reviews samples of essay writing website that writes your essay for you\nАввалги мақолаСобиқ министр Сабиров очлик эълон қилди\nНавбатдаги мақолаМарказий божхона бош инспектори «пора» билан қўлга олинган


Шота Арвеладзе: Икки турлича бўлимларни кузатдик\n"Пахтакор" бош мураббийи "Ал Ҳилол" билан (0:0) кечган баҳсдан сўнг матбуот анжуманида иштирок этди.\n- Икки турли бўлимларга гувоҳ бўлдик. Биринчи бўлим кўпроқ кутилганидек кечди, жамоалар яхши ҳаракат қилишди. Вазиятлар яратишга уриндик. Рақиб тўпни назорат қилиш, тўғри ўйнашга интилди. Шогирдларимга биринчи бўлим учун миннатдорчилик билдираман. Иккинчи бўлимда ҳар икки жамоа ўйинчилари оғирроқ оёқ билан ўйнашди. Уч кунда ўйин режимида бу оддий ҳолат. Футболчилар кўп таваккал қилишни исташмади. Қисқа муддатли турнирларда очкони қўлга киритиш, кейинги ўйин ҳақида ўйлаш рўй беради. Йигитларни икки яхши ўйин билан табриклайман. Тўп ва суръатни назорат қилдик, аммо баъзида тажовузкорлик етишмади. Зарбалар бериш, тўпни узатишлар етишмай қолди. Жамоамга кейинги икки ўйинда ишонаман.\nСюрпризларни кузатмадик. Биз назарда тутган ҳолатларни рақиб ҳам эътиборга олди. Биринчи бўлимда анча очиқ ўйин кечди. Иккинчи бўлимнинг охирги 20 дақиқасида очко ва кейинги ўйин тўғрисида ўйлаш бошланди.


АЛВАСТИЛАР ЎЙИНИ (якуний қисм) – Mazmun.Uz\nАЛВАСТИЛАР ЎЙИНИ (якуний қисм)\nот designer · 13.10.2016\n– Манави сизга, — дея унинг қўлига йўл-йўлакай видолашув хатини ёзган қоғозимни тутқаздим.\n– Опангиз хат қолдирибди. Афсус, уни қутқариб қололмадик. Бечора бошига тушган қаттиқ зарбдан ҳалок бўлибди.\nКамолова менга ялт этиб қаради. Юзидаги хотиржамлик ўрнини хавотир, таажжубланиш эгаллади.\n– Нега ўлади у? — деди бор овозда бақириб. — Нега, айтинг?\n– Уни сиз ўлдирибсиз…\n– Мен… Бу гапни қаердан олдингиз?\n– Ўзи шундай деб ёзиб қолдирибди. Эрингиз билан дон олишиб юргани учун уни…\n– Қизиқсиз-а, мен қаёқдаги бир тентак бўлсам, одам ўлдира оларканманми? Қолаверса, ҳали манави тўрт девор орасидан чиққаним ҳам йўқ.\n– Ҳа, ҳақсиз, — дедим шаштимни атайлаб пасайтириб. — Афтидан, қотилни анча излашимга тўғри келади. Бўпти, биз кетишимиз керак…\nАёл ниманидир сўрашга чоғланди, лекин индамади. Касалхонадан чиққанимиздан кейин эса, шеригим:\n– Нега уни осонлик билан айблаб, яна адашганингизни тан олдингиз? Нега тирик опасини ўлганга чиқардингиз? — деб сўради.\n– Чунки мен унинг опасига бўлган муносабатини билмоқчи эдим. Шунинг учун икки хил савол бердим, у кутган ва кутмаган. Опасининг ўлими ҳақидаги хабарни етказганимда у ҳайрон бўлди, аммо бу сохта ифода эди. Чунки кўз қорачиқларида ҳеч қандай ўзгариш сезмадим.\n– Балки у ҳайратланганда шунақа бўлар…\n– Мен ҳам худди шуни ўйладим ва унга иккинчи, ўзи кутмаган хабарни айтдим. Опаси уни ўз ўлимида айблаганини маълум қилдим. У эса бу сафар чинакамига ҳайратланди, чунки кўз қорачиқлари ҳам кенгайди…\n– Демак, у опасининг ўлимини истаяпти. Сабаб эса мерос…\n– Ҳеч нарсани тушунмаяпман. Бу ерда айбдор ким-у, жабрдийда ким? Ҳамма айбдорга чиқиб қолди-ку.\n– Лекин айбдор битта. У бизни усталик билан чалғитишга уриняпти. Шунинг учун калава баттар чигаллашиб кетяпти. Дарвоқе, Жўраевнинг иши нима бўлибди?\n– Мияга қон қуйилиши ташхиси… ҳеч қандай жиноий иш очилмабди ҳозирча…\n– Жуда яхши. Бу айни дамда керак ҳам эмас. Баъзи бировларни ҳуркитиб қўйиши мумкин. Энди битта қиладиган ишимиз қолди.\n– Хўш? Қанақа?\n– Камоловани касалхонадан чиқариш. Ахир, у тузалиб қолди.\n– Ростданми? Ишончингиз комилми?\n– Аслида, ҳозир унинг касалхонада ётгани эмас, уйига келгани ёрдам беради бизга. Шунинг учун уни уйига олиб келишимиз шарт.\nКамолова қароримизни эшитиб ҳайратланди.\n– Яна анави ажиналар, — деди юзини буриштириб.\n– Хавотир олманг. Қотилларнинг кимлиги топилди. Жўраевни ишхонасидаги бир ёрдамчиси ўлдирган экан. Мансабига кўз олайтирганмиш. Бошида айбини бўйнига олмади, аммо кейин тан олишга мажбур бўлди. Бу ёғидан хавотир олманг. Энди сизни ҳеч қандай алвастилар безовта қилмайди. Кетишингиз мумкин.\nКамолова юкларини йиғиштириб чиқди. Шифокорлар ҳам унинг тузалиб қолганига ишонч ҳосил қилишган экан, дарров рухсат беришди. Камолова касалхонадан чиқиб кетаркан:\n– Хоним, — дедим ортидан тикилиб. — Эртага уйингизга бораман. Агар яна алвастиларнинг овози эшитилса, ишни тузукроқ ўрганиб чиқамиз. Кўнглингиз тўқ бўлсин.\nУ жилмайиб қўйди-да, йўлида давом этди. Мен эса, касалхонадаги ҳамшира танишимнинг олдига бордим.\n— Хўш, — дедим малласоч, кўзлари айёрона кулиб турадиган Жамилага қараб.\n— Собиқ кимё ўқитувчиси. Лабораторияда ҳам узоқ вақт ишлаган. Аммо кейин бўшаб кетган.\n— Эримнинг ишлари юришиб кетганидан кейин ишлашга ҳожат қолмади, деди.\n— Ташаккур. Шу маълумотларнинг ўзи етарли.\nЭртаси куни Камолованинг уйига бордим. Эшикни ўзи очди, кайфияти анча яхши эди.\n– Тузалиб қолдингизми? — мулозамат қилдим мен.\nАёл бизни кутмагани учунми, бир муддат жим бўлиб қолди.\n— Балки ичкарига киритарсиз? — дедим мийиғида жилмайиб.\n– Ие, узр, марҳамат, киринглар.\nШеригимга имо қилдим-да, қўлимни ювиш баҳонасида ювиниш хонасига ўтдим. У аёлни суҳбатга тортди.\n— Кечирасиз, аёлимга тилла зирак олмоқчи эдим, — деди у Камоловага юзланиб. — Аёл киши яхшироқ билади-да асл тиллани. Шунга маслаҳат бера олмайсизми?\nЎзига ёққан мавзуда гап очилгани учун Камолова гапга берилиб кетди. Мен эса ювиниш хонасига кириб, шеригим билан яширинча келганимда ўрнатиб қўйган жажжи камерачани ечиб олдим. Ўйлаганимдек, Камолова бунга эътибор ҳам қаратмаган экан. Камерани чўнтагимга солиб қўйдим-да, ташқарига чиқдим.\n— Хўш, — дедим аёлга қараб. — Энди арвоҳлар безовта қилмаяптими?\n— Йўқ, хайрият, кетишди, шекилли.\n— Қани, эшикни очиб кўринг-чи…\nКамолова эҳтиётсизлик қилиб, шартта эшикни очди. Ҳеч қандай овоз эшитилмади.\n— Ана, — деди у чеҳраси ёришиб. — Кўрдингизми, ҳеч бир овоз эшитилмаяпти.\nМен эса овоз нега эшитилмагани борасидаги тахминим тўғри чиққанидан хурсанд эдим. Энди жиноятнинг барча ҳақиқатлари ошкор бўлганди.\nТергов хонасига кириб келганимда, мен чақиртирган ҳамма шу ерда жам бўлганди. Камолова ва унинг опаси.\n— Сизларни бу ерга чақиришимдан мақсад, жиноят фош бўлди, азизлар, — дедим чўнтагимдан барча далилий ашёларни чиқариб. — Жўраев ва Шарипова Зилоланинг уйини қўриқлаган қўриқчи йигитларнинг қотилини топганим ҳақида айтмоқчи эдим.\nКамолованинг юзида таажжубланиш ифодаси пайдо бўлди.\n— Ахир, буни айтгандингиз-ку.\n— Тўғри, аммо унда бироз янглишган эканман.\n— Бироз?! Нима, бу билан қотил бошқа одам демоқчимисиз?\n— Ҳа, шундай демоқчиман…\n— Бундан олдин Жўраев нимадан ўлганини айтай.\n— Қон босими ошганидан, — луқма ташлади Камолова. — Буни биламиз.\n— Йўқ, адашасиз, уни ўлдиришган, заҳарлаб ўлдиришган.\n— Ҳа. Унинг мурдасини кўрганимизда, оғзи атрофида қон қотиб қолганди. Бу унинг заҳарланганининг биринчи белгиси. Иккинчидан, унга секин таъсир қилувчи заҳар берилган. Бу заҳар ички организмларини секинлик билан емириб борган. Энг аввало, миясини заҳарлаган. Оқибатда, мия фаолияти бузилиб, қон кетган. Унгача кўнгил айниши ва шунга ўхшаш ҳолатлар юз берган. Чунки унинг олдига борганимда мазаси қочиб, кўз қорачиқлари катталашиб кетганди. У буни юракдан, деди. Аммо мен бунинг сабаби нима эканлигини кейинчалик англаб етдим.\n— Уни ким заҳарлаши мумкин? — сўради Шарипова бироз талмовсираб.\n— Ким бўларди, сиз-да…\n— Ҳа, сиз. Худди уйингизни қўриқлаган қоровул йигитни ўлдиргандек. Унга ҳам заҳар бериб, мазасини қочиргансиз, кейин буни қотиллар қилган, деб ўйлашлари учун бир-икки марта пичоқ санчиб олгансиз…\n— Бўлмаган гап! — кўзлари чақчайиб кетди аёлнинг. — Мен ўлдирмаганман уни. Қўриқчини ҳам мен…\n— Инкор этишнинг фойдаси йўқ, чунки қўриқчи йигитнинг организмидан заҳар топилган. Хуллас, қотил сизсиз. Энди менга айтинг-чи, нега синглингизни ўлдиришга уриндингиз? Мерос туфайлими? Унда Жўраевни нега ўлдирдингиз? Нима учун?\nШарипова тамомила довдираб қолди. Бир менга, бир синглисига қаради. Мен эса хонадан чиқиб кетишнинг айни фурсати етганлигини англагандим. Менинг ишорам билан шеригим олдимга келди-да, қулоғимга пичирлади. Мен эса, кичиккина диктофонни ўриндиқнинг билинмайдиган жойига қўйиб:\n— Мени чақириб қолишди, ҳозир қайтаман, фақат талабим шу, айбингизни инкор этишдан фойда йўқ, Шарипова, яхшиси, барча тафсилотларни яширмай айтинг, — дея ташқарига чиқиб кетдим.\nХонадан узоқроқ жойга бориб, уларни кузатиб турдим. Опа аввал синглисига нималарнидир гапирди, кейин эса, қўлини пахса қилганча гапира бошлади. Синглиси ҳам ундан қолишмасликка уринарди. Шарипова Камолованинг ёқасидан олгандагина хонага кириб келдим. Улар мени кўриб, довдираб қолишди. Кейин жойларига ўтиришди.\n— Тинчликми? — сўрадим Шариповадан. — Нима бўлди?\nУ лом-мим демади. Синглисига қараб қўйди-да, жойига қайтиб ўтирди.\n— Балки сиз айтарсиз, — Камоловага юзландим. — Нега бир-бирларинг билан жиққамушт бўляпсизлар?\nЛекин сингилдан ҳам садо чиқмади.\n— Жуда яхши, унда мана бу гапиради, — дея ўриндиқнинг ёнидан кичкинагина диктофонни олдим.\nОпа-сингилнинг авзойи кескин ўзгарди. Мен эса, уларга парво ҳам қилмай, диктофоннинг керакли тугмасини босдим. Унда опа-сингилнинг суҳбати янграй бошлади:\n— Нима, мен сени деб қамалиб кетавераманми? Эрингни мен ўлдирганим йўқ-ку.\n— Нима қилибди қамалсангиз, ахир, ота-онам сизни боқиб олиб, катта қилганининг ҳурмати йўқми? Ота-онам олдидаги қарзингизни мени деб узасиз-да. Қолаверса, меросда сизнинг ҳам яхшигина улушингиз бор. Хавотир олманг, сизни ўзим қамоқдан чиқариб оламан.\n— Бу эртагингни бошқага айтасан. Мен қамалмайман, сен қамаласан.\n— Ҳа, сен. Ҳаёти анчагина пулга суғурта қилинган эрингни ўлдириб, пулларига эга чиққанинг учун…\nШу ерда диктофоннинг “Стоп” деган тугмасини босдим-да, опа-сингилларга қарадим. Иккаласи ҳам ҳайкалдек қотиб қолишганди.\n— Ҳайрон бўлгандим-а, нега Жўраевни заҳарлашди, деб. Ахир, унинг меросга алоқадорлиги йўқ эди-да. Демак, ўлимига ҳаётининг суғурталангани сабаб бўлган.\n— Уни мен ўлдирганим йўқ, — жонҳолатда бақирди Камолова. — Манави туҳмат қиляпти менга. Эримнинг қотили мен эмасман.\n— Буни ҳозир кўрамиз, — дея яна диктофоннинг керакли тугмасини босдим.\n— Биринчидан, сен ҳам менга шерик бўлгансан. Ўрмонга ўт кетса, ҳўл-у қуруқ баробар ёнади.\n— Сен нима деяпсан, аблаҳ?\nОвоз шу ерга келганда тинди.\n— Энди нима қиламиз? Хўш… Ҳамма нарса аниқ, қотиллар…\n— Ахир, мен ақлан ноқисроқман, буни ўзингиз ҳам биласиз. Ҳозир шунинг таъсирида оғзимга келган гапни гапириб юбордим, яқинда жиннихонадан чиққанимни биласиз-ку, — жим турганимни кўриб, менга илтижоли тикилди Камолова. — Лаънати арвоҳлар таъқибидан зўрға қутулганимни ҳам биласиз.\n— Дарвоқе, арвоҳлар… арвоҳлар, аслида, бўлмаган, тўғрими?\nБу гапимдан Камолова тамомила шокка тушиб қолди.\n— Бу нима деганингиз? Ахир, ўз қулоғингиз билан эшитдингиз-ку.\n— Бу сизнинг нағмангиз эди. Ювиниш хонангизнинг ушлагичига инчичка сим ўтказиб қўйгансиз. Буни бир қарашда англаш қийин, чунки у ип ҳавога ўхшаш рангга бўялганди ва уни бир қарашда кўриш қийин. Ипнинг эшик ушлагичига уланган қисмига эса, магнит ёпиштирилганди. Сиз эшикни очганингизда, узугингиздаги темир кўз ўша магнитни тортади. Оқибатда ип таранг тортилиб, у уланган қўнғироғи секин жиринглайди. Бу томондан эса, ичкари хонада ғалати магнитофонни кўрдим. Синчиклаб қарасам, ҳалиги ип унинг овозини кўтарувчи тугмачасига ҳам уланган экан. Демак, ҳаммаси оддий, сиз эшикни очасиз, узугингиздаги темир кўз эса магнитни ўзига тортади, оқибатда, ип ҳам чўзилиб, икки хил мусиқа бир вақтда эшитилади. Қарабсизки, сиз айтган “алвастилар қўшиғи” янграйди. Дастлаб бу қадар мураккаб режа уюштиришингиз мумкинлигига ишонмагандим. Чунки бунга ақлингиз етмайди, деб ўйлагандим. Аммо мени бир нарса ўйлантирди: нега айнан жимжилоғингиз билан эшикни очдингиз? Ахир, бунинг қулай жиҳати йўқ-ку. Шундагина тушундимки, бу ерда бир режа бор. Ўшандан кейин қўлимни ювиб олай, деганимда, сиз шошилиб, узук тақмаган бармоғингиз билан ювиниш хонасининг эшигини очдингиз. Чунки биз сизнинг жинни эканлигингизга, аниқроғи, шундай хулоса чиқаришимиз учун уюштирган томошангизга ишондик. Сизнинг эса, бундан кўнглингиз хотиржам тортди ва эҳтиёткорликни унутдингиз. Хуллас, бу сафар ҳеч қандай овоз чиқмади ва шубҳаларим ўз тасдиғини топди. Яна бир гап. Ўша куни эшикдан чиқаётганда гиламга тўқнашиб кетдим ва гилам остига яширинган нимагадир кўзим тушди. Сиз эса шоша-пиша гиламни тўғрилаб қўйдингиз. Унинг нима эканлиги менга қоронғу, аммо ўша “алвастилар қўшиғи”нинг янграшига хизмат қилиши аниқ эди.\n— Ошириб юбормадингизми? — ҳайрон бўлди ёрдамчим. — Битта аёл шунча ишни қилиши мумкинми? Бунинг учун одам мутахассис бўлиши керак.\n— Сиз ҳақсиз, — дедим ёрдамчимнинг гапидан сўнг умидворлик билан менга тикилган Камоловага қараб. — Аммо бу аёл илгари физика фани бўйича мутахассис бўлган. Мактабда дарс берган. Буни руҳий касалликлар шифохонасидаги танишим ҳам тасдиқлайди. Шуни эшитганимдан кейин, ростдан ҳам бу аёлнинг кўп нарсага қодирлигига гувоҳ бўлдим.\n— Менинг айбим нима?\nЯлт этиб Шариповага қарадим.\n— Сизни унутай дебман-ку. Сиз янаям каттароқ жиноят қилгансиз. Уйингизга борган куним олган суратим ёдингиздами? Мана у, — дея чўнтагимдан расм чиқардим. — Унда ерда синиб ётган иккита стакан синиғи ҳам муҳрланиб қолган.\n— Сиз бу стакандаги заҳар ёрдамида кимнидир ўлдирмоқчи бўлгансиз. Унинг кимлигини эса, мен айтмасам ҳам, яхши биласиз.\nШарипованинг нигоҳи тошдек қотди. Аянчли нигоҳларини синглисига тикди. Камолова ҳам ниманидир тушунгандек эди.\n— Хуллас, мен кетдим. Сизларга бир-икки йиллик қамоқ жазоси етади. Аслида, қамаш ҳам шарт эмас сизларни. Хайр.\nОпа-сингилларни тегишли ходимларнинг қўлига топширдим-да, ишхонадан чиқдим. Ортимдан шеригим ҳаллослаганча эргашди.\n— Нега уларнинг бор-йўғи икки йил қамалишини истаяпсиз? Ахир, улар оғир жиноятларга қўл уришган-ку.\n— Тўғри, бири эрини ўлдириб, катта миқдордаги суғурта пулини олмоқчи бўлган, иккинчиси эса, синглисини йўқотиб, унинг меросини ҳам эгаллашни ният қилган. Лекин… Шарипова Камоловани заҳарлаган. У ҳадемай ўлади. Бу — аниқ.\n— Унда Шарипова-чи? У жазоланиши керак-ку.\n— Биринчи марта Камолованинг уйига борганимизда, иккита стаканни кўргандим. Уни четга суриб қўйгандим.\n— Ҳа, хонтахтанинг устида турганди.\n— Ўша стаканлардан бирига ҳам худди шундай заҳар солинганди. Чунки стаканнинг бир чети қизариб қолганди.\n— Демак, Шарипова ҳам…\n— Албатта. Камолова Шариповани олдинроқ заҳарлаб улгурган. Хуллас, энди опа-сингиллар бир-бирининг бошига етди. Улар яхши режа ишлатишганди. Бири ўзининг жинни эканлигига бизни ишонтириб, шу билан ўзини жиноятдан соқит қилмоқчи эди. Иккинчиси эса, ўзининг жабрдийда эканлигини исботлашга уринди. Лекин улар одам танлашда янглишишди, холос. Қолаверса, бу — уларнинг қисмати. Энг ёмони нима, биласизми?\n— Хўш, иккала инсоннинг ҳам жувонмарг бўлишими?\n— Йўқ. Энг ёмони шуки, мерос кўчада қоладиган бўлди. Йўқ, яхшиси, уни руҳий касалликлар шифохонасига топшириш керак, ёрдам тариқасида. Ҳа, майли, бу бизнинг ишимиз эмас.\nВперед Шавкат Мирзиёев: “Ислом – ҳақиқатни англаш демакдир”\nНазад Тадбиркорлар учун яна бир қонун қабул қилинди!


UZTELECOM миллий оператори доимо тақдим этилаётган хизматлар ва хизмат кўрсатиш сифатини яхшилаш устида ишлашни давом этади. Абонентларнинг замонавий тенденциялари ва афзалликларини ҳисобга олган ҳолда, мобил алоқа оператори бизнес мижозлари учун мақбул ечимларни таклиф этади ва шу билан мамлакатда бизнесни ривожлантириш учун қулай инфратузилмани яратади.\nШундай қилиб, Компания томонидан тақдим этиладиган кўплаб хизматлар орасида жуда фойдали тариф режалари мавжуд бўлиб, улар Сизнинг бизнесингизни бошқаришда ажралмас ёрдамчига айланиши мумкин. Биринчи чексиз тариф – BUSINESS ROYAL. Ойига 149 900 сўм эвазига тўлиқ чексиз онлайн ва овозли алоқани қўлга киритасиз. BUSINESS ROYAL – бу доимий равишда алоқага боғлиқ бўлган тадбиркорлар учун мақбул ечим.\nBUSINESS NEW тариф линиясида ойига 25 000 дан 70 000 сўмгача бўлган 4 та тариф режаси мавжуддир. BUSINESS 25, BUSINESS 35, BUSINESS 50 ва BUSINESS 70 – бу мегабайт, дақиқа ва SMSларнинг қулай номинал қийматига эга бўлган тарифлар. Сиз ўзингизнинг компаниянгиз талабларига жавоб берадиган ёки маълум бир ходимнинг иш кўлами асосида режалардан бирини танлашингиз ва улашингиз мумкин.\nШуни таъкидлаш жоизки, корпоратив мижозлар томонидан энг кўп талабга сазовор хизматлардан бири бу «Мобил бюджет» хизматидир. «Мобил бюджет» бу – хизматлар чекланган пайтда шахсий кабинетдан мустақил равишда тўлаш учун ишончли ёрдамчи. Шунда, бизнес абонентлар тўланмаган ҳисоб-китоблар туфайли мобил алоқа ва интернет йўқотилиши ҳақида ташвишланмасликлари мумкин.\nТадбиркорларнинг ишбилармонлик муҳити мамлакатимиз чегаралари билан чекланиб қолмайди, шу муносабат билан Миллий оператор ўз корпоратив абонентларини 5 та қитъада, яқин ва узоқ мамлакатларда ишлайдиган мақбул роуминг ёрдамида юқори сифатли мобил алоқа билан таъминлаш вазифасини ўз зиммасига олди.\nИшонч билан айтиш мумкинки, юқори малакали ходимлардан ташкил топган UZTELECOM миллий оператори жамоаси йилдан-йилга мобил алоқа воситаларининг тармоқ сифати ва хизмат кўрсатишнинг юқори стандартларига мувофиқлигини таъминлаш, ўзгача хизмат кўрсатиш ва пайдо бўлган муаммоларни тезкор ҳал қилиш учун барча саъй-ҳаракатларни амалга оширмоқда.\nUZTELECOM хизматларини танлаш билан сиз ўзингизнинг бизнесингизни ишончли мобил алоқа билан таъминлайсиз.\nБатафсил маълумотлар: uztelecom.uz/uz/biznesga


32 ёшли Азамат Жаманкулов маданият министри этиб тайинланди | ҚИРҒИЗИСТОН ЯНГИЛИКЛАРИ\n32 ёшли Азамат Жаманкулов маданият министри этиб тайинланди\nАзамат Жаманкулов. Сурат: Ҳукуматнинг матбуот хизмати\nПрезидент Сооронбай Жээнбеков Азамат Жаманкуловни Маданият, ахборот ва туризм министри этиб тайинлаш бўйича фармонга қўл қўйди. Бунгача парламент унинг номзодини маъқуллаган. Маданият министрлигининг раҳбарлик ўрни муассасанинг собиқ етакчиси Султан Жумагулов вафот этгандан бери бўш турган.\nДепутатлар Азамат Жаманкуловнинг номзодини бир овоздан қўллаб, у учун 105 депутат овоз берди.\nМаданият министрлигининг раҳбарлик ўрни, ведомствонинг собиқ етакчиси Султан Жумагулов онкологик касаллик сабабли вафот этган кундан бошлаб, аниқроғи 8-октябрдан бери бўш турган. Энди министрликни Азамат Жаманкулов бошқаради. 32 ёшли амалдор 2015-йилдан бошлаб миистрнинг ўринбосарлик хизматини эгаллаб, туризм департаментини бошқарган.\n«Бу министрликда охирги уч йилдан бери ишлаганликдан муаммоларини, имкониятларини биламиз», — деб билдирган Жаманкулов. Унинг номзодини министрлик хизматига премьер-министр Мухаммедкалий Абилгазиев таклиф қилган.\nЖаманкулов сўнги икки йилда Маданият министрлигининг раҳбарлигига тайинланган етакчиларнинг учинчиси. Унгача бўлган министр Султан Жумагулов муассасани деярлик бир йил бошқарган. У министрлик хизматига 2017 йилнинг 1-ноябрида тайинланиб, 2018-жылдын 8-октябрида вафот этган.\nМарҳум Жумагуловга қадар Туголбай Казаков министр бўлган. У тарих музейидаги экспонатларнинг йўқолиши ва тарихчилар учун аҳамиятли мумиянинг кўмилиши билан боғлиқ низодан кейин 2017 йили 28-октябрда истеъфога кетган. Казаков мумиянинг кўмилиш ташаббусчиларидан бири бўлган.\nЗавод ва Кўчманчилар ўйинлари\nЖаманкулов ҚЭУ ва «Манас» университетининг «молия» ҳамда «менежмент» мутахассислиги бўйича битирувчси, Инсон тараққиёти бўйича Япония пойтахтида тадбиркорликни ўқиган. 2011-2013 йиллари «Риэлт Партнёр» компаниясида ижрочи директор ва Тош-Кўмирда кремний қазувчи «Кристалл» заводида бир йил сармоя жалб қилиш бўйича мутахассис бўлиб ишлаган.\nЖаманкулов 2014 йили Жаҳон кўчманчилар ўйинларини ўтказиш бўйича котибиятнинг рахбарлик вазифасини бажариб, ўйинлардан кейин ёш амалдор Қирғизистоннинг Курортлар ассоциациясининг ижрочи директорлигига тайинланган.\n2015 йили эса у маданият министрининг ўринбосарлигига тайинланиб, министрлик қошидаги Туризм департаментини бошқарган.\nАввалги мақолаЖээнбековнинг президентлик сайловидаги собиқ рақиби Улукбек Кочкоров ижтимоий ривожланиш министри бўлиб тайинланди\nНавбатдаги мақолаДарслик китобларида хатолар кўп чиқмоқда. Таълим министрлиги ва босмахоналар масъулиятни бир-бирига тўнкамоқда


Европа Иттифоқи, келишувга мувофиқ Байтул Ҳам шахридаги черковдан чиқариб юборилиши керак бўлган 13 нафар фаластинликни қабул қилишни истаган давлатларни излаётганини маълум қилди.\n18 апрел 2021, Тошкент вақти: 05:26\nЧерковдаги фаластинликлар жангариликда гумон этилмоқдалар.\nЕвропа Иттифоқи ташқи сиёсати бошлиғи Хавиер Солана, хуқуқий мураккабликлар масала хал этилишини чўзаётганини айтди.\nИсроил армияси матбуот вакили капитан Якоб Даллал:\n“Улар, яъни черков ичидаги фаластинликлар таслим бўлиш ҳақидаги фикрдан қайтдилар ва бошқа ўзгаришлар қилишга уриняптилар. Шу сабабли хозир яна чоршанба кунги кечқурунги вазият қайтарилмоқда, яъни биз принцпда келишувга розимиз, аммо уни бажариш даражасида эмасмиз” деди.\nШунингдек бугун Фаластин мухторияти расмийси, Хамас гуруҳининг камида 14 аъзоси Ғазо секторида Фаластин хавфсизлик кучлари томонидан қўлга олганини билдирди.


Ўзбекистонлик қуллар: “шу ердан чиқиб кетсак бўлди” – mulkdor.com\nЎзбекистонлик қуллар: “шу ердан чиқиб кетсак бўлди”\nAugust 3 2017, 04:08 ЖаҳонИнсон ҳуқуқлариМинтақа\nФото муаллифлик ҳуқуқиGOOGLE\nСаратов вилоятида 5 нафар ўзбекистонлик ишчи қулликка тушиб қолган. Энгельс тумани Карл Маркс посёлкасида Би-би-сига мурожаат қилувчилардан ташқари, яна тахминан 10 нафар фарғоналик муҳожирлар ҳам мажбурий меҳнат билан шуғулланишмоқда.\nРоссия: ёнғин қурбонлари барчаси ўзбекистонлик экани тасдиқланди\n2017 йилнинг март ойида водийдан Тошкентга келиб ёлланма ишчи бўлиб юрган наманганлик йигитлар Саратовга ишлашга келишган. Келишган заҳоти хужжатлари иш берувчи томонидан олиб қўйилган ва иш ҳақи тўланмасдан ишлатилмоқда.\n24 ёшли Исломбек Шариповнинг айтишича, иш берувчи билан андижонлик Мамашариф Қамбаров орқали гаплашишган.\n– “Пулсиз келинглар, йўлкирани мен тўлайман. Кетишингизга ўзингиз ишлаб пул топасиз”, деган эди бошлиқ. Ҳозир “иш оғирлик қилаяпти, кетамиз”, десак, сенлар ўйнагани ё меҳмонхонага келганмисизлар, ишлайсизлар, деб талаб қилаяпти. “Ишламасанг, келган йўлкира, хужжатлар, еб-ичиш, ётоқ харажатларини ҳам тўлайсан”, деб 35 000 – 40 000 рубл (тахминан 600-700 $ )ни бўйнимизга илиб қўйяпти, – дейди Исломбек Шарипов.\nФото муаллифлик ҳуқуқиAFP\nИсломбекка кўра, 5 нафар наманганлик ва 10 га яқин меҳнат муҳожирлари арман миллатига мансуб “Валерик” исмли фермернинг қўлида ноилож қолган. Иш берувчи ўзбекистонлик меҳнат муҳожирларининг паспорт ва шахсий хужжатларини олиб қўйиб, далада мажбуран ишлатмоқда.\nНаманганлик муҳожирлар Тошкентда ёлланма ишчи бўлиб бирга ишлаб юрган пайтларида тахминан 50 ёшлардаги андижонлик Мамашариф Қамбаров билан танишиб қолишган. Ва Қамбаров Саратовда яхши иш борлигига ишонтириб, йигитларни ўзи билан бирга Саратовга олиб келган. Орадан биро вақт ўтиб Қамбаров қочиб кетган.\n– Ҳар ой иш ҳақини нақд беради, дам олиш кунлари берилади, деган эди. Бу ерга келганимиздан кейин ўзгариб қолди. Тонгдан кечгача ер чопамиз, ўт юламиз, далани ҳамма ишини қилаяпмиз. Дам олиш куни йўқ. Унисига чидадик. Лекин келганимиздан буён бир марта 200 $ қўлимизга бермай, уйимизга жўнатди. Шу билан умуман пул ҳам бермаяпти, паспортимизни ҳам, – гапириб берди Исломбек.\nМуҳожирлар ферманинг ичидаги вагонда яшаб юришибди, уларга яроқлилик муддати ўтган озиқ-овқатлар берилади. Ювиниш жойи ва ҳожатхона далада.\n“Пулимизни бермаса ҳам, шу ердан чиқиб кетсак бўлди”, дейди Исломбек.\nХитой покистонни мустақил суверенитетини ҳимоя ...\nХитой Покистонни ўзининг мустақил суверенитети ва ҳудудий яхлитлигини ҳимоя қилишда қўллаб-қувватлайди, деди Хитой Бош вазири Ли Кецян сешанба куни Покистон Бош вазири Имрон ...\nЖаҳонOctober 9 2019, 03:10\n“мамарайим 1 йил қийналиб, 7 кун аввал ...\n"Мамарайим 1 йил қийналиб, 7 кун аввал ўлди, ҳеч ким ёрдам бермади" (ВИДЕО) "Мамарайим 7 кун аввал қийналиб ўлди. Ҳеч ким ёрдам бермади" 0:03:03 0:00:00/0:03:03 ▶ ...\nИнсон ...June 1 2017, 02:06\nФориш туманида чўпонни уриб, 215 бош қўйни ҳайдаб ...\nИИВнинг маълумотига кўра, Шу йил 15 ноябрь куни Жиззах вилоятининг Фориш туманида фуқаро М.А. ИИБга мурожаат қилиб, жорий йилнинг 14 ноябрь куни 3 нафар номаълум шахс уни ...\nЖамиятNovember 19 2018, 08:11


ВАТАНПАРВАРЛИК БОЛАЛИКДАН БОШЛАНАДИ\nКасбим тақозоси туфайли бир неча маротаба Қуролли Кучларимиз ҳарбий қисмларида, олий ҳарбий таълим муассасаларида ўтказилган тантанали қасамёд тадбирларини кузатганман. Она Ватан ҳимояси учун шу соҳани танлаган йигит ва қизларимизнинг қасамёд қилишдек муқаддас жараёнида кўпинча бир манзаранинг гувоҳи бўламан. Мазкур тантананинг сабабчиларини табриклаш учун етиб келган ота-оналар ҳамроҳлигидаги жажжи болажонлар, қизалоқлар...\nУлар акаси, тоғаси, амакиси ёки бирор бир яқин қариндоши иштирокидаги бу тадбирга бориш учун кунларни санаган беғубор кичкинтойлар. Улғайгач, улар каби Ватан ҳимоячиси бўлишни орзу қилган, ўзларининг жуссасига мос қилиб тикилган ҳарбий либосда кўрган кўзларга қувонч улашаётган мурғак қалб эгалари. Ака-опаларини табриклаш учун гулдасталар кўтариб олганини айтмайсизми! Уларнинг қувончдан чақнаган кўзларига боққанмисиз? Ҳеч эътибор берганмисиз? Эътибор бергансиз, албатта! Буларнинг барини кўриб қувонгансиз, ҳаяжонлангансиз. Ҳеч бўлмаса, бир лаҳзагагина ширин хотиралар ва орзуларга бой болалигингизга назар ташлагансиз. Қўйингки, ҳаётингизда бир неча маротаба аскар-аскар ўйнаётган, ҳарбийчасига шахдам қадам ташлашга тақлид қилаётган ёки акасининг ҳарбий хизматдан қайтишини интизорлик билан кутиб, аскар фуражкасига эга бўлишга навбатда турган беғубор болажонларни кўргансиз.\nБола қалби ҳеч қачон алдамайди. Айниқса, боланинг юқоридагилар каби хатти-ҳаракатларини намойиш этганида уларни рағбатлантирайлик. Шунинг учун биз, катталар ёш авлоднинг болалик орзуларини рўёбга чиқаришда ўз ҳиссамизни қўшишга ҳаракат қилайлик. Бу борада мамлакат миқёсида ҳам ўзига хос ҳарбий ватанпарварлик тарбияси йўлга қўйилган. Тошкент, Самарқанд, Фарғона ва Урганчда «Темурбеклар мактаби» фаолият олиб боряпти. Мазкур таълим масканларида Ўзбекистоннинг барча минтақаларидан танлаб олинган энг иқтидорли болалар – Ватан ҳимоячилари босқичма-босқич тарбияланишади, билим олишади. Оҳори тўкилмаган махсус ҳарбий либос кийган бу болакайларни кўриб нафақат бизнинг, балки тенгқурларининг ҳам ҳавасдан кўзи чақнайди. Ҳақиқатан ҳам ҳавас қилишга арзийдиган манзара.\nХуллас, Ватан остонадан, унинг ҳимояси болаликдан бошланади. Ушбу жумла ҳақиқатга қанчалик яқинлигини англаб етиш қийин эмас. Азал-азалдан аждодларимиз ўз фарзандларини болаликдан илмли, зиёли қилиб тарбиялашдан ташқари уларга от миниш, камондан отиш, кураш тушиш кабиларни ҳам ўргатишган. Ҳа, Ватанни ҳимоя қилиш тушунчаси халқимиз қон-қонига сингиб кетган хусусият, менталитетимизнинг ажралмас қисми. Ота-боболаримиздан мерос бўлиб келаётган бойлик. Бебаҳо бу бойликни бугунги кунда келажагимиз давомчилари ҳисобланган болажонларимиз, жажжи қизалоқларимиз нигоҳларида, хатти-ҳаракатларида кўряпмиз.\nАждодларимиз анъаналарини давом эттираётган беғубор болаликнинг осмони ҳамиша мусаффо, замини узра эса тинчлик абадий бўлаверсин!


50 минг сўмлик купюра чиқарилгани ҳақиқатми? » Ўзбекистон янгиликлари – Zamin.uz\n, 29 2020, 18:09\n30 мая, 14:08 9 755 Ўзбекистон\nИнтернетда янги 10 минг сўмлик купюра чиқарилаётгани ҳақидаги хабар яшин тезлигида тарқалди. Янгиликларнинг исботи сифатида ижтимоий тармоқлар ва Telegram мессенжерида янги купюранинг ҳар иккала томони тасвири туширилган расмлар акс эта бошлади. Унда Шаҳрисабз шаҳридаги Оқсарой майдонинг сурати ва “Амир Темур таваллудининг 680 йиллиги” деган ёзув бўлиб, купюранинг бир томонида эса Ўзбекистон Республикаси герби тасвири туширилиб, лотин алифбосида “10 000 сўм” деб, ёзилган. Бунга нисбатан интернет фойдаланувчилари турли хил фикрлар билдиришган эди. Изоҳларда турли фаразлар яъни бу йил Амир Темурнинг 680 йиллигига бағишланиб ёки юртимизда бўлиши режалаштирилаётган юбилей саммити муносабати билан янги 10 минг сўмлик чиқарилиши мумкинлиги билдирилганди. Бу ҳақда "Даракчи.uz" хабар бермоқда.\nБироқ айрим интернет нашрларида Марказий банк масъул ходимлари 10 минг сўмлик купюрага оид миш-мишларга ойдинлик киритиб, унинг муомалага чиқарилишини инкор этишганди.\nЯНАДА КАТТА “ИХТИРО”!\nАйни кунда эса янги — 50 минг сўмлик билан боғлиқ шов-шувлар “ўргимчак тўри”ни қамраб олди ва 50 минг сўмлик купюра суратлари ижтимоий тармоқ фойдаланувчилари ўртасида муҳим янгилик сифатида роса айланди. Изоҳлар эса қуйидагича:\n“Бугун “ok.ru”да шов-шув — янги 50 минг сўмлик чиқибди...”,\n“Тамом энди, 5 минг сўмликдан ҳам катта пул чиқибди, 50 минг сўмлик...”,\n“... 10 минг сўмлик пул ҳам чиққанку?...”\nБу каби миш-мишларга интернет сайтларда турлича муносабатлар билдирилмоқда. Хусусан, оммабоп сайтларнинг бирида бу ҳам 10 минг сўмлик каби интернет фойдаланувчиларининг янги “ихтироси”, холос, дея таърифланса, surhon.com сайти эса видео лавҳа орқали янги сўмнинг қалбаки эканлигини асослаб берувчи фактларни келтириб ўтган. Унда сўм рақами билан нақшлар чапланиб кетганлиги таъкидланиб, “ихтирочи” фотошопда бироз хатога йўл қўйгани “қистириб” ўтилган.\nҲАҚИҚАТМИ ЁКИ САФСАТА?\nХуллас, бундай асоссиз қараш ва хулосаларни узоқ давом эттиришимиз мумкин. Шундай экан, тобора кенгайиб бораётган миш-мишларга соҳа мутахассислари ёрдамида ойдинлик киритамиз. Хўш, янги сўмлар ҳақиқатми ёки сафсата? Масалага Марказий банк матбуот хизмати ойдинлик киритади:\n— Аввалроқ 10 минг сўмлик купюра борасида ҳам шундай асоссиз хабарлар тарқалганди. Энди эса 50 минг сўмликнинг миш-мишлари пайдо бўлди. Бунга жавобан эса айни пайтда ҳеч қандай янги купюра жорий қилинмаётганини айтиш жоиз. “Марказий банк тўғрисида”ги Қонунга мувофиқ, Ўзбекистон Республикасида янги сўм жорий қилинса, ижтимоий тармоқлар эмас, балки энг аввало оммавий ахборот воситалари орқали эълон қилинади.\nҲозирги пайтда Ўзбекистон сўмининг энг катта қийматли купюраси 5 минг сўмлик ҳисобланиб, у 2013 йил 1 июлдан муомалага чиқарилган.\nГувоҳи бўлганингиздек, интернет тармоқларида акс этган янги купюралар фотошоп маҳсули холос. Бироқ, “сўм” давлат белгиси ҳисобланиб, бу мавзуни ҳазилга йўйиш мақсадга мувофиқ эмас, деб ўйлаймиз.\nЎзбекистонда 10 минг сўмлик банкнот муомалада (Фото) 10 мар, 21:56\n10 минг сўмлик банкнотлар 10 мартдан бошлаб муомалага чиқарилади 03 мар, 19:10\nЯнги банкнотда Ислом Каримов сурати бўлиши ҳақидаги хабарлар рад этилди 24 фев, 12:30\nЎзбекистонда 10 000 сўмлик банкнот чиқарилиши кутилмоқда 21 фев, 11:22\n10 000 сўмлик чиқдими? 19 сен, 13:31\nЎзбекистон сўми 21га кирди 01 июл, 14:09\n"Ростов" Шомуродовни бонуслар билан бирга 9 млн евро эвазига сотишга рози бўлди 29 сен, 17:59 5\n60дан ортиқ мамлакат раҳбарлари "табиатга ваъда" беришди 29 сен, 17:47 61\nДавлат фойдасига 1,3 млрд. сўм солиқ қарзи ундирилди 29 сен, 17:30 113\nРасмий Ереван Озарбайжон Арманистондаги ҳарбий қисмга зарба берганини маълум қилди 29 сен, 16:50 288\nЭлдор Шомуродов Италия А Сериясига кўчиб ўтиши мумкин 29 сен, 16:14 264\nКоронавирус парҳези: касалликка чалинганда воз кечиш керак бўлган 6 та маҳсулот 29 сен, 15:30 384\n«Юксалиш» ҳаракати масъул раҳбарларни вазиятни ҳаққоний баҳолашга чақирди 29 сен, 14:43 172\nКоронавирус ҳар 16 сонияда бир беморнинг жонини олмоқда 29 сен, 14:00 322\nПрезидент янги қарорни имзолади 29 сен, 13:30 1 266\nТўпланган натижаларга қараб супер-контракт нархлари эълон қилинди 29 сен, 13:00 1 138\n«Таълим тўғрисида»ги қонуннинг янги таҳрири эълон қилинди 29 сен, 12:23 470\nАфғонистон Тоғли Қорабоғ можаросида Озарбайжонни қўллаб-қувватлади 29 сен, 11:44 693


Шу муносабат билан, соҳамизнинг касаба уюшмаси қўмиталари томонидан “Ўзбекистон бўйлаб саёҳат қил!” ички туризмни ривожлантириш дастури доирасида меҳнаткашларнинг фаол дам олишлари учун қулай шароитларни яратиш мақсадида тарихий шаҳарларга саёхатлар уюштирилди.\nХусусан, Абдулла Қодирий номидаги Навоий вилоят ахборот - кутубхона маркази касаба уюшмаси қўмитаси байрам арафасида ходимларга тухфа тариқасида Бухоро шаҳрининг диққатга сазовар бўлган жойларига саёҳат уюштирди. Зиёратга кўп йиллар давомида ахборот кутубхона марказида фаолият кўрсатган фахрий пенсионерлар ҳам таклиф қилинди. Саёҳатга жалб этилган марказ ходимлари катта таасурот, кўтаринки руҳ ва унутилмас хотирлар билан қайтдилар.\n"Ўзбекистон почтаси" АЖ Самарқанд филиали ишчи ходимлари Мустақиллигимизни 30 йиллик байрами муносабати билан 2021 йил 2-3 сентябр кунлари "Азим Тошкент" шахрига ташриф буюришди.\n"Ўзбектелеком" АК Фарғона филиали ходимларининг саёҳатлари эса азим Самарқанд шаҳрига бўлди.


Би-Би-Си мухбири Тожикистонда қийноққа солинган\nХўжанд шаҳри ҳибсхонасидаги тергов жараёни чоғида Би-би-си мухбири Ўринбой Усмонов қийноққа солинган.\nБу ҳақда Усмоновнинг адвокати Файзинисо Воҳидова маълум қилди.\nМаҳкама жараёнида ҳимоячисининг саволларига жавоб бера туриб, Ўринбой Усмонов ўзининг ҳибсда пайти қийноққа тутилганини айтиб берган.\nЖурналистга кўра, у калтакланган ва хавфсизлик зобитлари томонидан қўлларига сигарет чўғи босилган.\n59 ёшли Ўринбой Усмонов шу йилнинг 13 июн куни фаолияти таъқиқланган Ҳизбут-Таҳрир фирқасига аъзоликда айбланиб, ҳибсга олинганди.\nАммо Би-би-си мухбири ўзига қўйилаётган барча айбловларни инкор этиб келади.


Шомуродов трансферини муҳокама қила бошлашди!\n16 июля, 2021, 07:00\nТеги:Элдор Шомуродов | Ювентус | Женоа\nҲамманинг ўз фикри бор...\nЯқинда Элдор Шомуродов ўзига бошқа клублардан чорлов бўлаётгани тўғрисидаги саволга жавоб берар экан, “Ювентус” томонидан қизиқиш бўлаётганидан мамнунлигини ва бу келажакда унинг фаолиятидаги муҳим қадам бўлишини айтган эди.\nИталия матбуотида эълон қилинган ушбу мақоладан сўнг, “Ювентус” ва “Женоа”га тарафдорлик қиладиган мухлислар ижтимоий тармоқларда Элдор Шомуродов ҳақида ўз фикр-мулоҳазаларини билдира бошлади.\nSports.uz сайти эътиборингизга мухлислар муносабатини ҳавола этади.\n“Эл Узбеко”нинг “Ювентус”даги ўйинини кўришни истайман. Мени Шомуродовнинг УЕФА Чемпионлар лигасида қандай ўйнаши жуда қизиқтириб қўйди. Менимча, “Ювентус”га ўтиш Элдор учун олдинга ташланган катта қадам бўлади.\nМенимча, Элдорнинг “Женоа” билан шартномаси бўла туриб, бошқа жамоалар ҳақида гапириши тўғри эмас. Аввало, Генуя клубида ўзига билдирилган ишончни ва трансфер суммасини тўлиқ оқласин, кейин “Ювентус” ҳақида орзу қилса бўлади.\nMatteo Di Febo: (Alberto Carpe фикрига жавобан)\nАгар Шомуродов “Ювентус”га ўтса, бу катта маблағ эвазига амалга оширилади. Шундай экан, у ўзига сарфланган пулни ортиғи билан қайтарган бўлади. Клуб трансферга қилган харажатидан ташқари яхшига фойда ҳам олади!\nGiulio Solari (Alberto Carpe фикрига жавобан)\nЎзбек футболчисининг гапида ҳеч қандай муаммо кўрганим йўқ. “Ювентус” Европанинг етакчи жамоаларидан эканини тушуниш керак. Агар Шомуродов Турин клубига ўтишни истамайман, деганида бизга ёлғон гапирган бўларди. Элдорнинг “Ювентус”нинг унга қизиқаётгани ёқишини тан олгани туринлик мухлисларга ҳам ёқимли ҳолат аслида.\nАльваро Моратанинг Европа чемпионатидаги ўйинидан кейин, “Ювентус” мунтазам гол ура оладиган ҳужумчи олиш керак, деган қарорга келгандир. Ўтган мавсум охирида Элдор худди туринликлар кутганидек тўпурарлик маҳоратини намойиш қила олди.\nШомуродовни яна бир мавсумдан кейин трансфер қилиш керак, деб ўйлайман. Ҳозир унинг трансфер нархи етарли даражада баланд эмас ва “Женоа” бу трансфердан кўп фойда қила олмайди. Агар Элдор янги мавсумни ҳам аввалги чемпионат якунидаги каби юқори даражада ўтказса, унинг трансфери кескин ошиб кетади.\nЎтган мавсумда Андре Пирло Шомуродовни трансфер қилганида буни унинг тажрибасизлигига йўйган бўлардим. Кўпни кўрган Максимилиано Аллегри уни олишига ишонмайман.\nЭлдорнинг ўйинларини Россия премьер-лигасида иштирок этганидан бери кузатиб келаман. У ерда ёрқин ўйнаган даврларни кўрганман. Худди шуни ўтган чемпионат охирида ҳам намойиш қилди. “Ювентус” бу трансферни пухта ўйлаб кўриши керак.\nҲурматли мухлислар, сиз нима деб ўйлайсиз, Шомуродов “Женоа”да қолгани маъқулми? “Ювентус”га ўтса, Турин суперклубида ўйнаб кетиш имконияти қандай?\nФикрларингизни изоҳларда қолдиринг...\nEldor yana bir mavsum Jenoada o'ynashi kerak, ayni damda Juventusga o'tish bu bilmadim qanchalik to'g'ri. Juventusda Eldordan ko'ra ancha kuchli futbolchilar ham zahirada qolib ketganini ko'p guvohi bo'lganmiz. Agar Romadan aniq bir taklif bo'lsa Romaga o'tgani maqul deb o'ylayman, chunki Romada zahirada qolmasdan yorqin o'yinlar ko'rsatish ancha ishonchliroq.\nАлбатта "Ювентус"га, бошқа зўрроқ клубгами ўтиши зўр, супер жамоада супер ўйинчилар ўйнайди, Элдор ҳам супер ўйинчи, оллоҳ қўлласин, омадини берсин


Кўрпангга қараб оёқ узат | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариКўрпангга қараб оёқ узат\nЖуда қадим замонда, подшоларнинг қаҳру ғазаби ошиб-тошган кезларда бир ғариб она билан қизи кичкинагина ертўлада яшар эканлар. Улар одамларнинг юмушини қилиб кун кўришар экан.\nКунлардан бир куни ғарибгина, жулдур кийимли, ётар ери қора ер бўлган бир йигит хоннинг кичкина қизини кўриб, шу қизга ошиқ бўлиб қолибди. Бу йигит чўпонларнинг овқатини ташиб юрар экан, лекин хоннинг қизига ошиқ бўлгандан кейин, қиладиган ишини унутиб, хоннинг чорбоғи ёнидан кетмайдиган бўлиб қолибди.\nХоннинг қизи кўринавермабди, аммо бир куни она билан қиз бечоралар ғарибгина йигитни кўриб қолишибди. Она ундан:\n— Болам, нима килиб юрибсан? Кийим-бошингни ювиб берайми? — деб сўрабди.\n— Йўқ, мен хоннинг қизини кўрмоқчиман, — дебди йигит.\n— Уни кўриб нима қиласан, у сени писанд қилмайди. Яхшиси биз билан бирга бўл, бирдан икки яхши, иккидан уч яхши, уст-бошингни тозалаймиз, — дебди қизнинг раҳми келиб.\n— Мен хоннинг қизига ошиқман, — дебди йигит.\n— Эй, йигит, — дебди қиз, — кўрпангга қараб оёқ узат. У — хоннинг қизи, сен эса етим боласан. У қизнинг ҳусни кийим-бошида, юзига суртган упаси билан қошига сурткан сурмасида, қўлидаги хинаси билан кўзингга чиройли кўринибди-да. Эс-ҳушингни йиғиб, унинг ранг-атворига яна бир қара, қани нимаси яхши экан?\nЙигит қизнинг гапидан таъсирланиб, уларга қўшилибди. Булар уч киши бўлиб хоннинг қизи яшайдиган сарой олдидан ўтаётсалар, хоннинг қизи уларни чақириб:\n— Ҳой, одамлар, менга арғимчоқ қуриб берсанглар, бир тангадан бераман, — дебди. Учаласи дарров арғимчоқ қуришибди. Хоннинг қизи уларга бир тангадан берибди ва ғариб қизга:\n— Агар менинг арғимчоғимга пот берсанг, яна бир танга бераман, — дебди. Ғариб қиз:\n— Менга бир эски кўйлагингни берсанг, яхши пот бераман, — дебди.\nХоннинг қизи рози бўлибди. Ғариб қиз хон қизи берган кўйлакни кийиб, сочларини тўғрилаб, хоннинг қизига:\n— Энди бир рўмолинг бўлса бер, қани мен қандай қиз бўлар эканман, — дебди.\nХоннинг қизи ўзининг кийимларидан бир қаторини ғариб қизга берибди. Ғариб қиз кийиниб, онаси билан ҳалиги бечора йигитнинг олдига чиққан экан, хоннинг қизи унинг ёнида паст бўлиб қолибди, бечора йигит ўзича, “ҳамма нарса бу ерда экан, кишини кийим-бош чиройли қилар экан-да”, деб ўйлаб қолибди.\nУйларига келгач, қиз йигитдан сўрабди:\n— Хоннинг қизи қандай экан? Йигит кулибди-да:\n— “Олдингдан оққан сувнинг қадри йўқ” деганлари шу экан-да, сен унинг ёнида минг бор чиройли экансан, дебди.\n— Ҳа биз ғарибмиз, меҳнат қилиб камолга етганмиз, пардоз-андозни билмаймиз. Улар эса меҳнатни билмайди, кийимларини ҳам бошқалар кийгизиб қўяди. Шунинг учун улар гўзал кўринади, лекин гўзаллик кийимда, ҳуснда бўлмайди, меҳнатда, ростгўйлик ва одамгарчиликда бўлади.\nБечора йигит қизнинг ақлига, ишчанлигига офарин айтиб, улар билан бутунлай яшаб қолибди.\n← Аввалги Аввалги Подшо билан икки хотин\nКейинги → Кейинги: Ақлли қиз


Гиёҳвандлик бало ва офатдир » Хатирчи туман хокимлиги\nХатирчи туман хокимлиги » Эълонлар » Гиёҳвандлик бало ва офатдир\nГиёҳвандлик бало ва офатдир\nДунёнинг гўзаллиги инсон биландир. Инсоннинг гўзаллиги эса унинг хушхулқ ва иймон эътиқоди билан. Ислом дини инсонларни яхшиликка даъват этадиган, ёмонликдан қайтарадиган соф диндир.\nНаҳл сурасининг 97-оятида Аллоҳ таоло: “Эркакми ё аёлми, кимда ким мўмин бўлган ҳолда бирор эзгу иш қилса, бас. Биз унга ёқимли ҳаёт бахш этурмиз ва уларни ўзлари қилиб ўтган гўзал амаллари баробаридаги мукофот билан тақдирлаймиз”, деб марҳамат қилган. Солиҳ, амаллар қилиб яшаган инсон ҳаётлик даврида роҳату фароғатда яшаб, охиратда эса улкан мукофотлар соҳибига айланади. Динимизга ёт бўлган амаллар билан машғул бўлганлар эса албатта, жазосини олади.\nБугунги кунда бизга берилган тириклик неъматидан оқилона фойдаланиб, гўзалликка бурканган дунёда савоб заҳираларимизни кўпайтириб, келажак авлодга намунали амалларимиз билан, хулқларимиз билан ўрнак бўладиган даражада яшаб ўтсак, энг катта бахтга сазовор бўламиз.\nДунёнинг тинчлигини бузаётган, одамларнинг бахт- саодатли яшашини кўролмаётган, ўзгаларнинг бахтсизлиги эвазига бой-бадавлат бўлиб, гўёки ширин ҳаёт кечираётган кимсалар ҳам бор. Улар гиёҳванд моддаларни тайёрлаб инсонларнинг ширин ҳаётини қайғу-ғамларга, аламу ситамларга айлантираётган жоҳил кишилардир.\nБирлашган миллатлар ташкилоти ҳузурида гиёҳвандлик ва жиноятчиликка қарши халқаро ҳайъат ташкил этилган. Унинг хабарига кўра, кундан кунга гиёҳвандлар сони ошиб бормоқда. Ачинарлиси, гиёҳвандликка илк бор қадам қўяётганлар 15-20 ёшли йигит-қизлар эканлигидир. Ёшлик гаштини сурадиган, ўйнаб-куладиган, илму урфонга шунғиб, маърифат чуққисини кўзлайдиган даврда улар бало ва офатга дучор бўлиб, гиёҳвандлик ботқоғига ботиши жамиятнинг энг катта йўқотишидир.\nБирон мамлакат аҳолисининг етти фоизи гиёҳванд моддалар истеъмолига ўтган бўлса, ўша мамлакатнинг келажаги ҳалокат ёқасида туришини олимларимиз тасдиқлаган. Гиёҳвандликнинг зарари шунчалик кўпки, хатто биз уни ҳаёлимизга ҳам келтирмаймиз.\nАллома Ибн Хожар Ал Маккийнинг “Фатвои исломия” асарида инсон саломатлиги ва жамият ҳаётига гиёҳвандлик иллати етказадиган 120 хил жиддий зарарлар санаб ўтилган.\nИбн Можаж ва Ибн Аҳмад ривоят қилган ҳадиси шарифда: “Ислом динида ўзига ҳам, ўзгаларга ҳам зарар келтириш йўқ”,-дейилган. Имом Муслим ривоят қилган ҳадисда эса: “Ҳар қандай маст қилувчи нарса харом”,- дейилган. Мусулмон киши қалбида имони жўшиб турган киши ҳадисга мувофиқ, ўзига ҳам, ўзгаларга ҳам зарар етказмаслиги лозим.\nШукрлар бўлсинки, бугун ҳаётимиз фаровон, замонамиз тинч, фарзандларимиз соғлом, келажагимиз буюкдир. Она Ватан бағрида эркаланиб, шодланиб ҳаёт кечирмоқдамиз. Барча миллат вакиллари бир ота, бир онанинг фарзандларидек истиқомат қилмоқдамиз. Хатто қисқа муддат ичида дунё аҳли ибрат, ўрнак оладиган жиҳатларга эга бўлдик. Бизга ҳавас қиладиганлар сони қанча кўп бўлса, ҳасад кўзи билан қарайдиганлар сони ҳам анчадир. Уларнинг мақсади эса ёшларимизни ўзига қаратиб олиб, ота-онасига, ўз халқига қарши қўйишдир. Бунинг энг яқин йўлларидан бири гиёҳвандликдир. Фарзандларимизни ҳар хил йўллар билан шу балога йўлиқтирса, бошимизга турли балолар ёғдириши аниқдир.\nСергаклик давр талабидир. Биз ўз фарзандларимизни ёвуз кучларга бериб қўймаймиз. Ёшларимиз ўзларининг илму салоҳияти билан бутун дунёга ўрнак бўладиган даражада улғаймоқда. Фақат биз катталар панду насиҳатдан чарчамаслигимиз, фарзандларимизга ҳар томонлама кўмак бера олишимиз керак.\nПайғамбаримиз (с.а.в) ҳадисларидан бирида: “Эй умматларим, агар сизлар бир-бирларингизни яхшиликка буюриб, ёмонликдан қайтариб туришликни тарк этсаларингиз, бошингизга шундай бир бало офат кела- дики, у яхши-ёмонга бирдай фожеа бўлади”, деб марҳамат қилганлар.\nАсримиз вабосига айланиб улгурган гиёҳвандлик балосидан фарзандларимизни, келажак авлодимизни халос этишга ҳар биримиз масъулмиз. “Қовун-қовундан ранг олади”,-дейди халқимиз.\nБугун биз сергакликни йўқотсак, гиёҳвандлик балоси зарпечак мисоли ҳамма жойга ўрнашиб олади. Бунга имкон бериш энг катта гуноҳ эканлигини унутмаслигимиз керак.\nМуҳаммад Содиқ Мамадиёров,\n“Шомурод ота” жомеъ масжидининг\nМуаллиф:info, Кушилган сана: 02.03.2017, Кўрилган: 315 Чоп этиш


Дунё сайёҳларини лол қолдириб келган Бухоро «учар гилам» ларининг сири нимада? — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nДунё сайёҳларини лол қолдириб келган Бухоро «учар гилам» ларининг сири нимада?\nДунё айланиб, ўз «учар гилам»ини қидириб топма олмаган гилам шинавандалари, албатта Бухоройи шарифга ташриф буюриб, эртакнамо шаҳар ҳавосида, қадимий маскан устазодалари қўлларида дунёга келган ипак ва жун гиламларини кўриш ва сотиб олиш истагида бўлади.\nГилам – бу бутун борлиқ ранглари акс этган, ҳаёт нафаси уфуриб , ҳар дақиқа садоси эшитилиб турган санъат асари. Ҳар бир гиламнинг ўз тарихи бор. Қўлда нечи ойлаб тўқилган гиламда, устанинг ҳис ҳаяжони, меҳнати,қувонч ва машаққати мужассамлашган бўлади.\nШарқ гиламлари Буюк ипак йўлининг гуллаб яшнаган даврида ўзининг гўзаллиги, чидамлилиги, ранглар жилоси билан дунё бўйлаб довруғ қозонган.\nБизнинг бугунги қаҳрамонимиз, Бухоронинг эски шаҳаридаги Сайфуддин Карвон Саройида 27 йилдан бери гилам тўқиш ҳунари билан шуғулланиб келаётган устазода – Улуғбек Қосимов.\nУстанинг айтишича, гилам тўқиш санъати жуда олис тарихга бориб тақалади.\n«Биз ҳозир Бухоро қадимий гиламларини қайта тиклаш давридамиз. Қадимий Варахша ва 14 аср Темурийлар даври гиламлари ўзинг нақши ва ранглари билан алоҳида аҳамиятга эга. Дунёда 3та гилам тўқиш мактаби бўлса, шулардан бири Бухоро гилам мактабидир. Ўз фаолиятим давомида кўплаб гиламлар яратдим, 200 дан ортиқ шогирд ортирдим. Гилам яратиш жараёнида бошидан охиригача ўзим иштирок этаман. Бир дона 1.5кв лик ипак гиламни 6 ой давомида нусхасини қоғозга тушураман » , дейди гиламдўз.\nШу жойда айтиб ўтиш жоизки, гилам нусхаларини чизиш ҳамма устанинг ҳам қўлидан келмайди. Баъзи усталар фақат тўқиш билан шуғулланишади. Шу ўринда савол туғилади, наҳотки гилам нусхаси 6 ой чизилса, унда тўқилишига қанча вақт кетади?\n«Гиламларимизни энг кичигини 5 ой, ҳатто йиллаб тўқиймиз, ҳозирда битта гилам 2 киши томонидан тўқилса камроқ вақтда тайёр бўлади «\nУста ўзинг гилам тўқиш сирлари билан ўртоқлашди: «Гиламлар икки хил усулда тўқилади: бир ярим тугунлик ва икки тугунлик. Бухоро жун гиламлари бир ярим тугунлик усулида тўқилади. Ипак гиламлар икки тугунлик қилиб тўқилади. Ипак гиламлар 10 см да 280,290, ҳаттоки 300 тугунгача тўқилади, албатта бу устанинг маҳоратига боғлиқ. Мен ўз қўлларим билан табиий рангларда ипакни бўяйман. Табиий ранглар турли дарахт, ўсимлик илдизлари, ёнғоқ пўчоғидан олинади. Хориждан келаётган меҳмонлар бу жараёнларни ўз кўзлари билан кўриб, ҳайратларидан кичик бўлса ҳам бир дона гилам сотиб олиш истагида бўладилар», деб қўшимча қилди Улуғбек Қосимов.\nҚаҳрамонимиз бу ҳунар ортидан катта ҳурмат қозонган ва кўпгина хорижий давлатларда бўлиб, турли совринларга сазовор бўлган.\nАйтганча, мақоламизни ўқиб бўлгач, сизда нега айнан «Бухоро учар гилам» лари деган савол туғилиши табиий. Биз сарлавҳамизни бежизга бундай номламадик. Чунки устамиз томонидан яратилган майин ипак гиламлар дўкон растасида бир кун ҳам турмай, ўз эгаси томон «учади» ва харид қилинади.\nВилоят бош имом-хатиби Ҳабибулло домла Зокиров «Олтин Ўрда» масжидидаги қурилиш ободонлаштириш ишлари билан танишди


Мен таквода адашдим...\nМен таквода адашдим\nУстозим бирдан "Юр, бир жойга борамиз!" дедилар. Хайрон бўлиб эргашдим. Охири сабрим тугаб, "Ака, қаерга кетаябмиз ўзи?" дедим.\n"Бир танишим бор, қалин жўрам. Тақволи оила. Бўйи етган қизлари бор экан. "Яхши куёв бўлса далолат қилинг" деганди. Совчиликка борамиз" дедилар. Ҳайратим янада ошди, "Нима, мени кўнглимга қарамайсизми?" дейишимни биламан, кулиб юбордилар. Ўзим ҳам уйалдим лекин ).\nХуллас айтилган манзилга келдик. Кичик ховли. Озода, саришта. Айримлар таъмирталаб, эски ховли деса, мени тилимда жуда файзли дегани бўлади. Чунки инсонларни уй-жойига қараб баҳо бермайман.\nБир киши бизни ичкарига таклиф қилди. Шеригим билан жуда қалин кўришди. Уларнинг гап-сўзидан қалин биродар эканликлари яққол сезилиб турарди. Мен хижолатомуз сўрашдим. Бироз хижолатдаман. Бундай учрашувга на тайёр эдим ва на кутган эдим.\nУйга кирдик. Мезбон бироз баланд овозда "Меҳмон!" деди. Дарров нариги хонада чойнак овози эшитила бошлади. Машааллоҳ, уйдаги тарбия ва бошқарув мени ҳайратда қолдирган эди.\nУлар ёшликдаги воқеаларни эслашиб ўтиришар, мен эса ҳудди кўринмас одамдек - улар мени пайқамасди.\nБироздан сўнг суҳбат менда айлана бошлади. Устозим шунча танишлари орасидан биродарига мени раво кўрганини ва менга қанчалик ишонишини фаҳр ила гапирарди. Мен эса шу онда бу йердан ғойиб бўлиб қолсаму, хижолат чекмасам дердим.\nШу пайт ошхонадан 3марта тиқирлаган овоз келди. Мезбон "Мен ҳозир" дея туриб кетди.\nШеригим "Қизи жуда яхши қиз. Одобли. Бу уйда эркак бошлиқ, шу сабабли хонадонда тартиб бор" дедилар. Шу он хона бурчагидаги китоб жавони мени ҳалоскорим бўлди. Аҳамият бермагандай ўрнимдан тўрдим ва китоб олдига келдим. Бирин-кетин разм солар эканман, энг четдаги эски Қуръонга кўзим тушди. Қўлимга олдим. Ичини очиб, разм солдим. Китобнинг вароқлари деярли титилиб кетганди. Шу ондаёқ танамни титроқ босди.\nАйрим саҳифаларни сиёҳи кўринмай кетганди. Диққат билан разм солсам, Жаҳаннам хақидаги оятлар экан. Қуръонхон айнан шу жойига келганида кўзидан дув-дув ёш тўкилиб, вароқдаги ҳарфлар оқай дебди. Мени танам энди музлай бошлаганди.\nШу пайт мезбон патнисда чой ва алланималардир олиб кирди. Унинг юзида мамнуният бор эди. Мен у кишига тикилиб "Бу Қуръонни ким ўқийди?" дедим. У киши таажжубланиб "Қизим!" дедилар.\nКўксимга ҳаво тиқилди, шу ондаёқ кўзимга ёш тўлди. Агар бир нафас олсам йиғлаб юбораман. Шундай ҳам бўлди...\n"Кечирасиз, мен кетишим керак" деб уйдан чиқиб кетдим. Улар хайратда, мен эса кўз ёшда...\nКўчада йиғлар эканман, кўксим тез-тез тўлиб кетар, бир хўрсинсам, кўз ёшим шашқатор бўларди. Кўп ўтмай ортимдан устозим чиқди. "Нима бўлди?" дедилар тушунар-тушунмас.\n"Мен бундай қизга мос эмасман. Бу қадар тақво соҳибаси мени қўлимда хор бўлса, эртага Аллоҳга нима деб жавоб бераман? Бу қиз хақиқий солиҳ ва зоҳид инсонга муносиб. Мени кечиринг" дедим...\nЮл-юлакай минг хил ҳаёл билан уйга келдим. Хонамда мусхафим турарди: янги ва тиниқ.\nЯна кўзларим ўзимга бўйсунмади. Ўзимга ачиндим. Мени ҳалок бўлганим шу!\nМен тақвода адашдим!\nJoyladi: BiG*ViRuS)) | Vaqti: 29.05.2019 / 04:57 | O'qilgan: 175 | Izohlar: (0)\n» Ibratli Hikoyalar


МУСУЛМОНЛАР ИДОРАСИ: “АЗОННИ ОВОЗ КУЧАЙТИРГИЧДА АЙТИШ ТЎХТАТИЛДИ”, ДЕГАН ХАБАР – БУ БУХТОН! » STV teleradiokompaniyasi\nSTV teleradiokompaniyasi » Новости » Республика янгиликлари » МУСУЛМОНЛАР ИДОРАСИ: “АЗОННИ ОВОЗ КУЧАЙТИРГИЧДА АЙТИШ ТЎХТАТИЛДИ”, ДЕГАН ХАБАР – БУ БУХТОН!\nМУСУЛМОНЛАР ИДОРАСИ: "АЗОННИ ОВОЗ КУЧАЙТИРГИЧДА АЙТИШ ТЎХТАТИЛДИ”, ДЕГАН ХАБАР – БУ БУХТОН!\nЯқинда ижтимоий тармоқларда "Мусулмонлар идораси тавсияси билан овоз кучайтиргичда азон айтиш тўхтатилди”, деган сарлавҳа билан бошланган хабарда гўёки Наманган шаҳридаги масжидларда азонни овоз кучайтиргичлар орқали айтиш тўхтатилгани иддао қилинган. Ушбу бўҳтон маълумот ижтимоий тармоқларда баҳс-мунозараларга сабаб бўлмоқда.\nЎзбекистон мусулмонлари идораси бу воқеанинг келиб чиқиш сабабларига аниқлик киритиш мақсадида Наманган вилояти вакиллиги мутахассислари билан боғланди. Ушбу вилоят вакиллиги масъул ходимлари ва мазкур ҳудуддаги жоме масжидлар имом-хатиблари Наманган шаҳридаги масжидларда азонни овоз кучайтиргичлар орқали айтиш тўхтатилгани ҳақидаги хабар мутлақо ёлғон ҳамда асоссиз эканини қатъий таъкидладилар. Аллоҳ таолонинг изни ила диёримиз масжидларида мўмин-мусулмонларни намозга чорловчи азон садолари бундан буён ҳам янграйверади.\nБунинг исботи сифатида мамлакатимизнинг барча ҳудудларидаги масжидларда мусулмонларимизни намозга чорлаётган, шу жумладан кучайтиргичлар орқали айтилаётган азон садолари далил бўлади. Шу ўринда айтиш керакки, ижтимоий тармоқларда турли хил ёлғон ва бўҳтон хабарлар тарқатаётган кимсаларга Аллоҳдан қўрқинг деймиз.\nҲақ таоло мўмин-мусулмонларни "Ҳужурот” сурасининг 6-оятида қуйидагича огоҳлантиради: "Эй иймон келтирганлар! Агар фосиқ хабар келтирса, аниқлаб кўринглар, билмасдан, бир қавмга мусибат етказиб қўйиб, қилганингизга надомат чекувчи бўлманглар”. Демак, ҳар қандай хабарни ким етказганига жиддий эътибор қаратиш лозим.\nТаъкидлаш жоизки, азон масаласида сохта хабарларни тарқатаётган манбаларнинг мақсадлари юртимиз мусулмонлари орасида фитна уруғини сочишдан бошқа нарса эмас. Ўзбекистон мусулмонлари идораси юртимиз масжидларида азон садолари бардавом бўлишини таъкидлаган ҳолда Ислом дини қадриятлари, уламолар ва Диний идора шаънига нисбатан айтилган ҳар қандай асоссиз гапларга нисбатан доимо муросасиз эканини маълум қилади.\nМирзо-Улуғбек Абдусаломов: Номуносиб депутат ёки сенаторнинг парламентдан ўрин олишида сайловчининг ҳиссаси, таъбир жоиз бўлса, айби бор


ЎФА: Рўзиқул Бердиев ва Вадим Абрамов Таиландга бориши борасида » Ўзбекистон янгиликлари – Zamin.uz\nЎФА: Рўзиқул Бердиев ва Вадим Абрамов Таиландга бориши борасида\n16 январь 2020, 22:30\nБироз аввал сайтимизда Рўзиқул Бердиев Таиландга чақиртирилгани борасида хабар чоп этилганди. Ушбу маълумотни аниқлаштириш мақсадида ЎФА медиа департаменти раҳбари Даврон Файзиевга мурожаат қилдик ва қуйидаги жавобни олдик.\n- Рўзиқул Бердиев ва Вадим Абрамов борасидаги хабарларга ойдинлик киритиб кетмоқчиман. Улар ҳақиқатдан ҳам Таиландга ташриф буюради. Бироқ мураббийлар штабига эмас, расман жамоада ишлаш ёки тайёргарлик жараёнида иштирок этиш учун эмас, шунчаки ўз шогирдларининг ўйинларини стадиондан туриб кузатиб бориш ҳамда уларни руҳан қўллаб-қувватлаш учун етиб келишни режа қилишган, - деди ЎФА медиа департаменти раҳбари Даврон Файзиев.\nХабарингиз бор Ўзбекистон олимпия жамоаси Таиландда ўтаётган U-23 Осиё чемпионатининг чорак финал босқичига йўл олган. Вакилларимиз ушбу босқичда 19 январь куни БАА жамоасига қарши баҳс олиб боради.\n«Ўзбекистон Миллий олимпия қўмитаси томонидан футболчиларимизни ҳар томонлама қўллаб-қувватлаш мақсадида яна катта мухлислар гуруҳи шакллантирилмоқда. Айни пайтда Таиландда Тошкент, Урганч, Бухоро, Андижон, Асака, Қарши, Фарғона, Наманган каби кўплаб шаҳарлардан ташриф буюрган мухлислар, «Қўқон-1912» клуби директори ва бошқа бир қатор футбол мутасаддилари, ашаддий мухлислар жамоамизни қўллаб-қувватламоқда. Бу ўзбек футболи мухлисларининг ўзига хос янги тўлқини, миллий спорт ғоясидир. Аҳамиятлиси, мана шундай мухлислар орасида таниқли мураббийларимиз Рўзиқул Бердиев ва Вадим Абрамовнинг ҳам Бангкокка ташриф буюриши кутилмоқда.\nМаълумки, Ўзбекистон Олимпия жамоаси таркибида «Насаф» (10) ва «Бунёдкор» (5) клубларининг ўйинчилари кўпчиликни ташкил қилади. Бердиев ва Абрамовнинг Таиландга келишидан асосий мақсад футболчиларимизни қўллаб-қувватлаш ва уларни янада руҳлантиришдан иборатдир. Мураббийлар 18 январь куни Бангкокка етиб келишади.\nТаъкидлаш жоиз, ҳар икки мутахассис ОТЖ мураббийлар штабининг фаолиятига асло аралашмайди. Терма жамоамиз Любинко Друлович ва Равшан Ҳайдаров бошчилигида бўлажак баҳсга тайёргарликни давом эттиради. Бердиев ва Абрамов эса учрашувдан олдин ўз шогирдларига руҳий далда бериш ва уларни қўллаб-қувватлаш учун келишмоқда» - дея ёзилади Ўзбекистон миллий олимпия қўмитаси расмий сайтида.\nЯнгиликлар » Спорт » ЎФА: Рўзиқул Бердиев ва Вадим Абрамов Таиландга бориши борасида\n18:40 Рўзиқул Бердиев Таиландга борадими? "Насаф" бош мураббийи жавоб берди\n18:08 Тезкор хабар! Рўзиқул Бердиев Таиландга чақирилди\n12:33 Рўзиқул Бердиев таркибни кучайтириш ва легионерлар борасидаги хабарларга ойдинлик киритди


Россия савдо майдончалари Ўзбекистон тўқимачилигига катта қизиқиш билдирмоқда - 03.06.2022, Sputnik Ўзбекистон\nРоссия савдо майдончалари Ўзбекистон тўқимачилигига катта қизиқиш билдирмоқда\nРоссия чакана савдо вакилларини жинси шимлар, спорт кийимлари, футболкалар, пайпоқлар, аёллар кўйлаги каби маҳсулотлар қизиқтирди. 03.06.2022, Sputnik Ўзбекистон\nТОШКЕНТ, 3 июн - Sputnik. Россиянинг чакана ва улгуржи савдо майдончалари Ўзбекистонда ишлаб чиқарилган тўқимачилик маҳсулотларига катта қизиқиш билдиришмоқда. Ташрифдан кўзланган мақсад – Ўзбекистоннинг тайёр тўқимачилик маҳсулотлари билан яқиндан танишиш ва ташқи бозорларга юқори сифатли тайёр маҳсулотлар етказиб бериш масаласини ўрганишдан иборат. Ташриф давомида меҳмонлар Ўзбекистоннинг “LUKBO TEХTILЕ”, “Chirchik Mega Biznes”, “Zarista teхtilе” ва “Uzteх Grоup” йирик тўқимачилик корхоналари маҳсулотлари билан танишди. Ишлаб чиқарилаётган жинси маҳсулотлари, спорт кийимлари, футболкалар, пайпоқлар, аёллар кўйлаги меҳмонларда катта қизиқиш уйғотди. Ушбу маҳсулотларни етказиб бериш масаласи ҳам келишиб олинди.Делегация ташрифининг иккинчи куни делегация вакиллари ва маҳаллий тўқимачилик ва тикувчилик корхоналарининг 70 дан ортиқ вакиллари ўртасида В2В форматидаги учрашувлар билан ўтди. Ушбу форматдаги учрашувлар манфаатдор томонлар ўртасида тўғридан-тўғри алоқа ўрнатишга ёрдам беради, бу эса икки давлат ўртасидаги ҳамкорликни сифат ва миқдор жиҳатдан оширишга олиб келади.Маълумот учун, Россия Ўзбекистоннинг тўқимачилик соҳасида муҳим ҳамкори ва харидорларидан биридир. Ўтган йили Россияга тўқимачилик маҳсулотлари экспорти ҳажми қарийб 1 миллиард долларга етди, бу Ўзбекистонда ишлаб чиқарилган тўқимачилик маҳсулотлари умумий экспортининг 30 фоизини ташкил этади.\nРоссия чакана савдо вакилларини жинси шимлар, спорт кийимлари, футболкалар, пайпоқлар, аёллар кўйлаги каби маҳсулотлар қизиқтирди.\nТОШКЕНТ, 3 июн - Sputnik. Россиянинг чакана ва улгуржи савдо майдончалари Ўзбекистонда ишлаб чиқарилган тўқимачилик маҳсулотларига катта қизиқиш билдиришмоқда.\nАйни пайтда Wildberries, Yandex. Маркет, Ozon, Lamoda каби етакчи маркетплейслари вакилларидан иборат делегация (тахминан 90 киши) Ўзбекистонга ташриф буюрмоқда, - деб хабар қилмоқда "Ўзтўқимачиликсаноат" уюшмаси.\nТашрифдан кўзланган мақсад – Ўзбекистоннинг тайёр тўқимачилик маҳсулотлари билан яқиндан танишиш ва ташқи бозорларга юқори сифатли тайёр маҳсулотлар етказиб бериш масаласини ўрганишдан иборат.\nТашриф давомида меҳмонлар Ўзбекистоннинг “LUKBO TEХTILЕ”, “Chirchik Mega Biznes”, “Zarista teхtilе” ва “Uzteх Grоup” йирик тўқимачилик корхоналари маҳсулотлари билан танишди.\nИшлаб чиқарилаётган жинси маҳсулотлари, спорт кийимлари, футболкалар, пайпоқлар, аёллар кўйлаги меҳмонларда катта қизиқиш уйғотди. Ушбу маҳсулотларни етказиб бериш масаласи ҳам келишиб олинди.\nДелегация ташрифининг иккинчи куни делегация вакиллари ва маҳаллий тўқимачилик ва тикувчилик корхоналарининг 70 дан ортиқ вакиллари ўртасида В2В форматидаги учрашувлар билан ўтди. Ушбу форматдаги учрашувлар манфаатдор томонлар ўртасида тўғридан-тўғри алоқа ўрнатишга ёрдам беради, бу эса икки давлат ўртасидаги ҳамкорликни сифат ва миқдор жиҳатдан оширишга олиб келади.\nМаълумот учун, Россия Ўзбекистоннинг тўқимачилик соҳасида муҳим ҳамкори ва харидорларидан биридир. Ўтган йили Россияга тўқимачилик маҳсулотлари экспорти ҳажми қарийб 1 миллиард долларга етди, бу Ўзбекистонда ишлаб чиқарилган тўқимачилик маҳсулотлари умумий экспортининг 30 фоизини ташкил этади.


Бухородан Россияга помидор ва қалампир етказиб бериш вақтинча чекланди\n25 май 2022, Тошкент вақти: 06:55\nРоссия Ветеринар ва фитосанитар федерал хизмати жорий йил 15 июлидан мамлакат ҳудудига Ўзбекистоннинг Бухоро вилоятидан помидор ва қалампир олиб киришни тақиқлади.\nРоссельхознадзор иддаосига кўра, мазкур вилоятдан келтирилган помидор ва қалампирларда тобамовирус (Tomato brown rugose fruit virus (ToBRFV)) топилган.\nТашкилот тақиқнинг қачонгача давом этишини очиқлаган эмас.\nРоссельхознадзор ўтган йил ноябрида Фарғона вилоятидан, декабрида эса Навоий ва Қашқадарё вилоятларидан Россия Федерацияси ҳудудига помидор ва қалампир олиб киришни тақиқлагани ҳақида Озодлик аввалроқ хабар қилган. Бу тақиқлардан бири 3 ой, яна бири 6 ой ўтгач, бекор қилинганди.